open-index/open-wikipedia-markdown huggingface dataset:
దిగువ సుబన్‌సిరి జిల్లా

**లోయర్ సుబన్‌సిరి జిల్లా,** ఉత్తర భారతదేశ రాష్ట్రాలలో ఒకటైన అరుణాచల్ ప్రదేశ్ లోని జిల్లా. దీని ప్రధాన కార్యాలయం జిరో పట్టణం.

## చరిత్ర
1987లో సుబన్‌సిరి జిల్లాను దిగువ సుబన్‌సిరి, ఎగువ సుబన్‌సిరి జిల్లాగా విభజించి తరువాత ఈ జిల్లా రూపుదిద్దుకుంది. 1999లో పపుమ్ పరె జిల్లాను విభజించి రెండు జిల్లాలుగా చేసారు. తరువాత దిగువ సుబన్‌సిరి జిల్లా 2001లో విభజించి కురుంగ్ కుమే జిల్లాను రూపొందించారు.

## భౌగోళికం
దిగువ సుబన్‌సిరి జిల్లా కేంద్రం జీరో వద్ద ఉంది. జిల్లా వైశాల్యం 3,460 చ.కి.మీ. జిల్లా ఉత్తర సరిహద్దులో అరుణాచల్ ప్రదేశ్ రాష్ట్రంలోని ఎగువ సుబన్‌సిరి జిల్లా, దక్షిణ సరిహద్దులో అస్సాం రాష్ట్రం లోని పపుమ్ పరె జిల్లా, ఎగువసుబన్‌సిరి జిల్లాలోని కొంతభాగం, పశ్చిమ సరిహద్దులో తూర్పు కమెంగ్ జిల్లా ఉన్నాయి.

## విభాగాలు
దిగువ సుబన్‌సిరి జిల్లా 6 పాలనా విభాగాలుగా విభజించారు. అవి వరుసగా. జిరో (సదర్), యాచులి, పిస్తానా, రగా, కంపోరిజొ, డొల్లుంగముఖ్. అలాగే జిల్లా జిరో-1, జ్రో-2, టామెన్ -రగా అనే 3 విభాగాలుగా విభజ్ంచబడింది. జిల్లాలో 2 అసెంబ్లీ నియోజక వర్గాలు (యాచులీ, జిరో హపోలీ) ఉన్నాయి. ఈ రెండు అరుణాచల్ పశ్చిమ లోక్‌సభ నియోజకవర్గం చెందినవి.

## జనాభా గణాంకాలు (2011)
2011 జనాభా లెక్కల ప్రకారం అరుణాచల్ ప్రదేశ్‌లోని దిగువ సుబంసిరి జిల్లాలో మొత్తం జనాభా 83,030. వీరిలో 41,843 మంది పురుషులు కాగా, 41,187 మంది స్త్రీలు ఉన్నారు. 2011లో దిగువ సుబన్‌సిరి జిల్లాలో మొత్తం 15,249 కుటుంబాలు నివాసం ఉంటున్నాయి. దిగువ సుబంసిరి జిల్లా సగటు లింగనిష్పత్తి 984. జిల్లా మొత్తం జనాభాలో 15.4% మంది పట్టణ ప్రాంతాల్లో నివసిస్తుండగా, 84.6% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 85.5% కాగా గ్రామీణ ప్రాంతాల్లో 72.3%. జిల్లాలోని పట్టణ ప్రాంతాల లింగ నిష్పత్తి 1,006 కాగా గ్రామీణ ప్రాంతాల వారిది 980 ఉంది. జిల్లాలో 0-6 సంవత్సరాల వయస్సు గల పిల్లల జనాభా 10320, ఇది మొత్తం జనాభాలో 12%. 0-6 సంవత్సరాల మధ్య 5248 మంది మగ పిల్లలు ఉండగా, 5072 మంది ఆడ పిల్లలు ఉన్నారు. ఈ విధంగా పిల్లల లింగ నిష్పత్తి 966, ఇది దిగువ సుబంసిరి జిల్లా సగటు లింగ నిష్పత్తి (984) కంటే తక్కువగా ఉంది. దిగువ సుబంసిరి జిల్లా మొత్తం అక్షరాస్యత రేటు 74.35%. దిగువ సుబంసిరి జిల్లాలో పురుషుల అక్షరాస్యత రేటు 70.43%, స్త్రీల అక్షరాస్యత రేటు 59.7%. దిగువ సుబన్‌సిరి జిల్లాలో నియిషిస్, అపాతనీలు నివసిస్తున్నారు.

## భాషలు
దిగువ సుబన్‌సిరి జిల్లాలో అరతాని, నియిషి భాష వాడుకలో ఉంది.

## సంస్కృతి
దిగువ సుబన్‌సిరి జిల్లాలో నియోకం, బూరి-బూత్, డ్రీ ఫెస్టివల్ వంటి ఉత్సవాలు జిల్లాకే ప్రత్యేకమని భావిస్తున్నారు.

## వృక్షజాలం , జంతుజాలం
1995లో సుబన్‌సిరి జిల్లాలో టాలీ లోయ వన్యమృగ అభయారణ్యం భారతీయ వన్యమృగ అభయారణ్యాలలో ఒకటైన అభయారణ్యం ఏర్పాటుచేయబడింది.

## మూలాలు

## భౌగోళిక స్థితి

## వెలుపలి లంకెలు
* Official website

వర్గం:అరుణాచల్ ప్రదేశ్ జిల్లాలు
వర్గం:లోయర్ సుబన్‌సిరి జిల్లా
వర్గం:వెనుకబడిన ప్రాంతాల అభివృద్ధి నిధులు పొందుతున్న జిల్లాలు
వర్గం:1987 స్థాపితాలు
వర్గం:భారతదేశం లోని జిల్లాలు
అడవి (అయోమయనివృత్తి)

అడవి అనే పదం ఎన్నో తెలుగువారి గ్రామనామాల్లో ఉత్తరపదంగా ఉంది. కొన్ని గ్రామాల్లో పూర్వపదంగా కూడా రావడమూ కద్దు. గ్రామనామాల్లో ఈ పదం భౌగోళిక, నైసర్గిక స్థితి సూచకంగా గుర్తిస్తున్నారు.
## అర్థం
అడవి అన్న పదానికి చెట్లతో దట్టంగా అల్లుకున్న ప్రదేశమని అర్థం. అడవి అన్న పదం చాలా గ్రామనామాల్లో అటవీ ప్రాంతాన్ని సూచిస్తూంటుంది. అడవి పదం ఆ గ్రామం నైసర్గిక స్థితిని తెలియజేస్తూ ఉంటుంది.
## చరిత్ర
అడవి అన్న పేరుతో ఏర్పడిన గ్రామం భౌగోళికంగా అడవికి బాగా దగ్గరగా ఉండడమో, అటవీ ప్రాంతంలోనే ఉండడమో జరుగుతూంటుందని గ్రామనామాధ్యయనాలు సాగించిన పలువురు పరిశోధకులు తేల్చారు. పట్టణీకరణ, వృక్షసంపదను కొట్టి గ్రామాలను విస్తరించడం వంటి పరిణామాల వల్ల అడవి పేరు గ్రామనామాల్లో ఉన్నా భౌగోళికంగా అడవి ఆ చుట్టుపక్కల లేకుండా అయిపోయిందని పేర్కొంటున్నారు. కనుక ఈ పేరును ఆధారం చేసుకుని భూగర్భ, భౌగోళిక, చరిత్ర తదితర శాస్త్ర అధ్యయనకారులు అటవీభూములు ఎంత విస్తీర్ణంలో వ్యాపించి ఉండేవో, అవి ఏ దశలో కుంచించుకుపోయాయో వంటి వివిధ అంశాలపై స్పష్టత సాధిస్తున్నారు.
## ఉదాహరణలు
### ఉత్తరపదంగా
గ్రామాల పేర్లలో వచ్చే చివరి పదాన్ని సాంకేతికంగా ఉత్తరపదం అని వ్యవహరిస్తారు. అడవి అనే పదం చాలా గ్రామాలకు ఉత్తరపదంగా ఉంది.
### పూర్వపదంగా
కొన్ని గ్రామనామాల్లో అడవి అన్న పదం పూర్వపదంగా ఉంది.
* అడవికొలను
* అడవిములకపల్లె
* అడవి బుడుగూరు
* అడవిమల్లెల
* అడవిసోమన్‌పల్లి
* అడవివెంకటాపూర్
* అడవి రామవరం (దుమ్ముగూడెం)
* అడవి రామవరం (గుండాల)
* అడవి సూరవ్వనహళ్లి

## ఇవి కూడా చూడండి
* గ్రామ నామం
* గ్రామం
* అడవి

## మూలాలు

వర్గం:పదజాలం
రాజీవ్ సూరి

**రాజీవ్ సూరి ** భారతీయ మూలాలున్న సింగపూర్ పౌరుడు. ఇతను ప్రపంచ ప్రఖ్యాతి గాంచిన నోకియా సంస్థకు అధిపతిగా 2014 లో నియమించబడ్డాడు.
## నేపథ్యము
నోకియా ప్రధాన కార్యాలయం, ఫిన్లాండ్‌లోని ఎస్పూలో నివసించే రాజీవ్ సూరికి అంతర్జాతీయంగా 23 ఏళ్ల అనుభవం ఉంది. ఆయన 1995లో నోకియాలో చేరారు. మధ్యప్రాచ్యం, ఆసియా, ఆఫ్రికా, ఐరోపా దేశాల్లో నోకియా కార్యకలాపాలకు సంబంధించి విలీనాలు..కొనుగోళ్లు, ప్రోడక్ట్ మార్కెటింగ్, సేల్స్ తదితర విభాగాల్లో పనిచేశారు. ఆసియా పసిఫిక్ ప్రాంతంలో నోకియా సొల్యూషన్స్ అండ్ నెట్‌వర్క్స్ (ఎన్‌ఎస్‌ఎన్) కార్యకలాపాలకు సారథ్యం వహించారు. సంస్థని పునర్‌వ్యవస్థీకరించి, మళ్లీ లాభాల బాటలోకి తెచ్చారు.
## మూలాలు

## బయటి లంకెలు
*
*
*

వర్గం:1967 జననాలు
వర్గం:జీవిస్తున్న ప్రజలు
వర్గం:ప్రవాస భారతీయులు
పేట (అయోమయనివృత్తి)

**పేట** అనగా నిఘంటువు ప్రకారం నగరం లేదా నగరంలోని భాగము అని అర్ధం.
----
చాలా గ్రామనామాలలో **పేట** ఉత్తరపదంగా చేర్చబడింది.
* పేట అగ్రహారం -ఆంధ్రప్రదేశ్, చిత్తూరు జిల్లా పూతలపట్టు మండల గ్రామం
* ఇందుకూరుపేట -ఆంధ్రప్రదేశ్, శ్రీ పొట్టి శ్రీరాములు నెల్లూరు జిల్లా ఇందుకూరుపేట మండల గ్రామం
* ఉడ్‌హౌస్‌పేట -శ్రీ పొట్టిశ్రీరానులు నెల్లూరు జిల్లా, సంగం మండలానికి చెందిన రెవెన్యూయేతర గ్రామం
* నాయుడుపేట -ఆంధ్రప్రదేశ్, తిరుపతి జిల్లా, నాయుడుపేట మండల పట్టణం
* నరసరావుపేట -ఆంధ్రప్రదేశ్, పల్నాడు జిల్లా, నరసరావుపేట మండల పట్టణం
* చిలకలూరిపేట - ఆంధ్రప్రదేశ్, పల్నాడు జిల్లా, చిలకలూరిపేట మండల పట్టణం
## సినిమా
* పేట (2019 సినిమా)

వర్గం:ఊరిపేర్లు
ప్రణీత సుభాష్

**ప్రణీత సుభాష్** (జ. 17 అక్టోబరు 1992) కన్నడ, తెలుగు, తమిళ భాషల్లో నటించిన భారతీయ నటి. ప్రణీత అని పిలవబడే ఈమె 2010లో పూరి జగన్నాథ్ తెలుగులో తీసిన *[[పోకిరి]]* సినిమా కన్నడ రీమేక్ *పోర్కి* సినిమాతో కన్నడలో, *[[ఏం పిల్లో ఏం పిల్లడో]]* సినిమాతో తెలుగులో తెరంగేట్రం చేసింది. పోర్కి హిట్ తర్వాత సిద్దార్థ్ సరసన తెలుగులో తను నటించిన *[[బావ (సినిమా)|బావ]]* (2010) సినిమా తనకు మంచి పేరును తీసుకొచ్చింది.

ఆపై 2011లో *ఉదయన్* సినిమాతో తమిళంలో తెరంగేట్రం చేసింది. *ఉదయన్* ఫ్లాప్ అయినా *జరాసంధ* (2011), *భీమ తీరడల్లి* (2012), *విజిల్* (2013), *బ్రహ్మ* (2014) సినిమాలతో కన్నడ పరిశ్రమలో పెద్ద కథానాయికగా ఎదిగింది. తెలుగులో *[[అత్తారింటికి దారేది]]* (2013) సినిమా ద్వారా ఇక్కడ కూడా పెద్ద తారగా ఎదిగింది. ఆ తర్వాత తను నటించిన *[[పాండవులు పాండవులు తుమ్మెద]]* (2014) సినిమా కూడా తనకు మంచి పేరును తెచ్చిపెట్టింది.
2012లో, ఆమె సినీ విమర్శకులచే ప్రశంసలు పొందిన కళాత్మక చిత్రం, *[[:en:Bheema Theeradalli|భీమ తీరలదల్లై]]*లో నటించింది. దీనిలో ఆమె నటనకు ఫిల్మ్‌ఫేర్ పురస్కారాల్లో ఉత్తమ నటి-కన్నడగా, సీమా అవార్డుకు కన్నడ భాషలో ఉత్తమ నటి పురస్కారానికి నామినేట్ అయింది.
## బాల్యం, కుటుంబం
ప్రణీత సుభాష్ 17 అక్టోబర్ 1992న బెంగుళూరులో వైద్యుల కుటుంబంలో జన్మించారు. ఆమె తండ్రి వైద్యుడు, తల్లి స్త్రీ ప్రసూతి వైద్యనిపుణురాలు. వారు బెంగళూరులో ఓ ఆసుపత్రిని నడిపుతూంటారు. ఆమె తన తల్లిదండ్రులకు ఏకైక కుమార్తె. ఆర్యన్ ప్రెసిడెన్సీ పాఠశాలలో తన పాఠశాల విద్యను పూర్తిచేసింది. ఆమె తన డిగ్రీ బెంగళూరు విశ్వవిద్యాలయంలో ప్రారంభించి, మోడలింగ్, సినిమా రంగాల్లో కెరీర్ కారణంగా మధ్యలో వదిలివేసింది.

## తెలుగులో నటించిన చిత్రాలు

## పెళ్ళి, పిల్లలు
ప్రణీత వివాహం బెంగళూరుకు చెందిన వ్యాపారవేత్త నితిన్‌ రాజుతో 2021 మే 30న జరిగింది. ఆమె 2022 జూన్ 10న పండంటి ఆడశిశువుకు జన్మనిచ్చింది.

## మూలాలు


వర్గం:1992 జననాలు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
డెన్నిస్ టిటో

**డెన్నిస్ ఆంథోనీ టిటో** (జననం 1940 ఆగస్టు 8) ఒక అమెరికన్ ఇంజనీర్, మల్టీమిలియనీర్, ఇతను మొట్టమొదటి అంతరిక్ష పర్యాటకుడిగా ప్రసిద్ధి చెందాడు. ఇతను తన సొంత నిధులను వెచ్చించి అంతరిక్ష పర్యటన గావించాడు.

ఇతను 2001 మధ్యకాలంలో ISS EP-1 ఇంటర్నేషనల్ స్పేస్ స్టేషను విజిటింగ్ మిషన్ లో ఒక బృంద సభ్యుడిగా కక్ష్యలో దాదాపు ఎనిమిది రోజులు గడిపారు. ఈ మిషన్ అంతరిక్ష నౌక సోయుజ్ TM-32 ద్వారా తీసుకుపోబడి సోయుజ్ TM-31 ద్వారా తీసుకురాబడింది.

## జీవితం, వృత్తి
డెన్నిస్ టిటో న్యూయార్క్ లోని  క్వీన్స్ లో జన్మించాడు. న్యూయార్క్ నగరంలోని ఫారెస్ట్ హిల్స్ హై స్కూల్ నుండి పట్టభద్రుడయ్యాడు. 1962లో న్యూయార్క్ విశ్వవిద్యాలయం నుండి ఆస్ట్రోనాటిక్స్, ఏరోనాటిక్స్ లో బ్యాచిలర్ ఆఫ్ సైన్స్, హార్ట్ఫోర్డ్, కనెక్టికట్ లో రెన్స్సెలేర్ పాలిటెక్నిక్ ఇన్‌స్టిట్యూట్ ఉపగ్రహ ప్రాంగణం నుండి ఇంజినీరింగ్ సైన్స్ లో మాస్టర్ ఆఫ్ సైన్స్ పట్టా పొందాడు. ఆయన ప్సి యుప్సిలోన్ సభ్యుడు. 2002 మే 18 న రెన్స్సెలేర్ పాలిటెక్నిక్ ఇన్‌స్టిట్యూట్ నుండి ఇంజనీరింగ్ యొక్క గౌరవ డాక్టరేట్ పొందాడు. నాసా జెట్ ప్రొపల్షన్ లాబరేటరీ యొక్క ఒక మాజీ శాస్త్రవేత్త.

## మూలాలు

## ఇతర లింకులు
* Tito the spaceman BBC web site (accessed February 2006) 
* Spacefacts biography of Dennis Tito

వర్గం:1940 జననాలు
వర్గం:అంతరిక్ష పర్యటనలు
ఆదిరెడ్డి

**ఆదిరెడ్డి** తెలుగువారిలో కొందరి ఇంటిపేరు లేదా వ్యక్తిగత పేరు.

* ఆదిరెడ్డిపల్లె
* ఆదిరెడ్డిపాలెం
వీరకంకణం (నవల)

**[[వీరకంకణం]]** దండి వేంకట సుబ్బాశాస్త్రి రచించిన చారిత్రాత్మక నవల. 
## రచన నేపథ్యం
వీరకంకణం నవలని దండిపల్లి వేంకట సుబ్బాశాస్త్రి 1949లో రచించి ప్రచురించారు. వీరకంకణం నవల ఇతివృత్తం సంస్కృత సాహిత్యంలో గొప్ప ఆలంకారికునిగా ప్రఖ్యాతి గాంచిన జగన్నాథ పండితరాయలు జీవితం చుట్టూ అల్లబడింది. ఇది నవల అయినప్పటికీ ఇందులో చాలావరకు చారిత్రకమైన విషయాలున్నాయి. కథ నేపథ్యం శ్రీకృష్ణదేవరాయల పరిపాలన, ఢిల్లీ సుల్తానుల పాలన వంటి వాటి నేపథ్యంలో తయారైంది.

## ఇతివృత్తం
జగన్నాథుని తాతయైన కేశవభట్టు తన విద్వత్తుతో శ్రీకృష్ణదేవరాయలను మెప్పించి ముంగండ అగ్రహారం బహుమానంగా పొందడం నుంచి కథ ప్రారంభం అవుతుంది. తరువాత ఆయన కొడుకు పేరుభట్టు కాశీకి వెళ్ళి వివిధ శాస్త్రాలు అభ్యసించి వస్తాడు. పేరుభట్టు కొడుకు జగన్నాథుడు. తండ్రి దగ్గరే సకల శాస్త్రాలు అభ్యసిస్తాడు. జగన్నాథ పండితరాయలు 17వ శతాబ్దానికి చెందిన గొప్ప కవి, విమర్శకుడు. తర్కాలంకార శాస్త్రాల్లో పేరెన్నిక గన్నవాడు. ఆంధ్రదేశానికి చెందిన ముంగొండ అగ్రహారానికి (ప్రస్తుతం తూర్పు గోదావరి జిల్లాలో ఉంది) చెందినవాడైనా ఉత్తర భారతదేశంలో మొగలు రాజుల సంస్థానంలో గొప్ప విద్వాంసునిగా పేరు తెచ్చుకున్నాడు. జగన్నాథుని తాతయైన కేశవభట్టు తన నాట్య ప్రతిభతో విజయనగర ప్రభువైన శ్రీకృష్ణదేవరాయలను మెప్పించి ముంగండ అగ్రహారాన్ని బహుమానంగా పొందాడు. ఈయన తండ్రి పేరు పేరుభట్టు. ఆయన కాశీలో పలు శాస్త్రాలను అభ్యసించి వచ్చాడు. జగన్నాథుడు తన తండ్రి దగ్గరే చాలా శాస్త్రాలు అభ్యసించాడు. రసగంగాధరం, భామినీ విలాసము, గంగాలహరి మొదలైనవి ఆయన సుప్రసిద్ధ రచనలు.

## మూలాలు
* డిజిటల్ లైబ్రరీలో పుస్తకం

వర్గం:తెలుగు పుస్తకాలు
వర్గం:చారిత్రిక నవలలు
వికీ ఛేజ్

**వికీ ఛేజ్ ** ఒక అమెరికన్ చలనచిత్ర, నీలిచిత్రాల నటి.
## అవార్డ్స్

## మూలాలు

## బయటి లింకులు

* 
* 
* 
* 
* 

వర్గం:1985 జననాలు
వర్గం:జీవిస్తున్న ప్రజలు
వర్గం:అమెరికా సినిమా నటీమణులు
వర్గం:నీలి సినిమా నటీమణులు
సన్‌స్క్రీన్ లేపనము

**సన్‌స్క్రీన్ లేపనము ** లేదా **సన్‌స్క్రీన్ లోషన్ ** సూర్యుని అతినీలలోహిత కిరణాల నుండి రక్షణకు వాడే లేపనము.
## నేపధ్యము

వేసవికాలంలో సన్‌స్క్రీన్ లోషన్లు, క్రీములకి విపరీతమైన గిరాకీ ఉంటుంది. అందుకే మాయిశ్చరైజర్లలో, మేకప్ క్రీముల్లో, లిప్ బామ్‌ల్లో కూడా సన్‌స్క్రీన్ ప్రత్యక్షమవుతోంది. సన్‌స్క్రీన్‌లోషన్లలో ఎస్‌పిఎఫ్ ఎక్కువగా ఉన్న వాటిని వాడితే ఫలితం బాగుంటుంది అనుకుంటారు ఎక్కువమంది. కాని ఎస్‌పిఎఫ్ 15-30 ఉన్న క్రీములు వాడినా, ఎస్‌పిఎఫ్ 90 -100 ఉన్న క్రీములు వాడినా ఫలితంలో ఏమంత తేడా ఉండదు అని డర్మటాలజిస్టుల అభిప్రాయం. అతినీలలోహిత కిరణాలు చర్మానికి హాని చేయకుండా ఎస్‌పిఎఫ్ 15 క్రీమ్ 93 శాతం వరకు కాపాడితే... ఎస్‌పిఎఫ్ 30 సన్‌స్క్రీన్ 97 శాతం ఆ కిరణాలని నిలవరిస్తుంది. ఇక ఎస్‌పిఎఫ్ 50 ఉన్న క్రీములయితే 98 శాతం అల్ట్రావైలట్ కిరణాల్ని నిరోధిస్తాయట.
"సన్‌స్క్రీన్‌లోషన్లు వినియోగించేవాళ్లలో ఎక్కువమంది ఎస్‌పిఎఫ్ నెంబరు ఎక్కువగా ఉంటే చర్మాన్ని అంతగా కాపాడుకోవచ్చు అనుకుంటారు. కాని అంకెల్లో తేడానే తప్ప అవి ఇచ్చే ఫలితాల్లో పెద్ద తేడా ఉండదు. మన భారతీయల చర్మానికి ఎస్‌పిఎఫ్ 26 ఉంటే చాలు. అందుకని ఎస్‌పిఎఫ్ 30 ఉన్న క్రీములు, లోషన్లు వాడితే సరిపోతుంది.
## ఎలా వాడాలి?
సూర్యకాంతి పడే శరీర భాగాలన్నింటికీ ఇది రాసుకోవాలి. చెవులు, మెడ వెనక భాగాలను అంతగా పట్టించుకోరు కాని వాటికి కూడా రాయాలి. వేసవిలోనే కాకుండా అన్ని కాలాల్లో సన్‌స్క్రీన్‌లోషన్ రాసుకోవాల్సిందే.
## ఎప్పుడు రాసుకోవాలి?
*సన్‌స్క్రీన్‌లోషన్ బాటిల్‌ను స్నానాలగదిలో ఉంచుకోవాలి. ఉదయం స్నానం చేసిన వెంటనే రాసుకోవాలి. 
*సన్‌స్క్రీన్ లోషన్ రాసుకోగానే బయటికి పోకూడదు. సన్‌స్క్రీన్ చర్మం మీద ఇంకేందుకు పావుగంట సమయం పడుతుంది.
*రాసుకున్న తరువాత రెండు మూడు గంటలు మాత్రమే పనిచేస్తుంది. అందుకని ఎండలో ఎక్కువసేపు పనిచేసేవాళ్లు మళ్లీ మళ్లీ రాసుకోవాలి అంటున్నారు డాక్టర్లు. 
*దుమ్ము పడే ప్రాంతంలో పనిచేస్తుంటే చర్మాన్ని మొదట క్లెన్సింగ్ వైప్స్‌తో శుభ్రంచేసుకుని ఆ తరువాత సన్‌స్క్రీన్ రాసుకోవాలి. ఇలా చేయలేదంటే చర్మంలోకి దుమ్ము వెళ్లి రంధ్రాలు మూసుకుపోతాయి.
*సన్‌స్క్రీన్‌లోషన్లతో పాటు ఎండనుంచి కాపాడుకునేందుకు గొడుగులు, స్కార్ఫ్‌లు, టోపీలు, చర్మాన్ని పూర్తిగా కప్పి ఉంచే బట్టలు వేసుకోవాలి.
* తెల్లరంగు బట్టలు ఎస్‌పిఎఫ్ 7 లా పనిచేస్తాయి. అందుకని తెలుపురంగుల్ని ఈ కాలంలో వాడడం బెటర్.
*సన్‌స్క్రీన్‌లోషన్ అందుబాటులో లేకపోతే టాల్కమ్ పౌడర్ రాసుకున్నా ఫలితం ఉంటుంది. ఎందుకంటే ఇందులో జింక్ ఉంటుంది. అది కొంతమేరకు ఎండనుంచి కాపాడుతుంది.

వర్గం:మందులు
అలనా ఇవాన్స్

**అలనా ఇవాన్స్** (ఆంగ్లం: Alana Evans), ఒక అమెరికన్ నీలిచిత్రాల నటి. ఆమె 2015లో ఎవిఎన్ హాల్ ఆఫ్ ఫేమ్, 2019లో ఎక్స్ఆర్సిఓ హాల్ ఆఫ్ ఫేమ్లోకి ప్రవేశించింది.

## కెరీర్
భర్త ఉద్యోగంలో గాయపడిన తరువాత ఆమె పడుపు వృత్తిలోకి అడుగుపెట్టింది. ఆమె 2018 ఫిబ్రవరిలో అడల్ట్ పెర్ఫార్మెన్స్ ఆర్టిస్ట్స్ గిల్డ్ (ఎపిఎజి) అధ్యక్షురాలైంది, ఇది సెక్స్ వర్కర్ల కోసం గుర్తింపు పొందిన ఒక కార్మిక సంఘం.

### ఇతర వ్యాపారాలు
2006 సెప్టెంబరులో, అలనా ఇవాన్స్, క్రిస్ ఇవాన్స్ లు కలిసి క్రీమ్ వర్క్ ఫిల్మ్స్ అనే పోర్న్ సినిమా నిర్మాణ సంస్థను ఏర్పాటు చేసారు. ఆమె చిత్ర నిర్మాణం, తారాగణంపై దృష్టి పెట్టగా, క్రిస్ దర్శకత్వం, కూర్పులపై దృష్టి సారించాడు.

2008 నవంబరులో, అలనా ఇవాన్స్, క్రిస్ ఇవాన్స్ రాయల్టీ ఎక్స్ ఫిల్మ్స్ అనే మరో నిర్మాణ సంస్థను ప్రారంభించారు. ఈ సంస్థ మొదటి చిత్రం సూపర్ పింక్ హోల్స్.

2011 సెప్టెంబరు 20న, ఇవాన్స్, మరో అశ్లీల నటి మిస్టి డాన్ తో కలిసి అంతర్జాలంలో ఒక ఇంటరాక్టివ్ వీడియో గేమింగ్ వెబ్సైట్ ను ప్రారంభించింది. స్దీని ద్వారా చందాదారులు ఎక్స్‌బాక్స్ లైవ్ ద్వారానూ, ప్లేస్టేషన్ నెట్వర్క్ ద్వారానూ పోర్న్ స్టార్స్ తో వీడియో గేములు ఆడటానికి వీలు కలుగుతుంది.

2012లో, ఇవాన్స్ "పాప్ దట్ టూషీ" పాటతో సింగర్ గా కెరీర్ ప్రారంభించింది, ఇది లార్డ్స్ ఆఫ్ యాసిడ్ ఆల్బమ్ డీప్ చిల్స్ నుండి ప్రధాన సింగిల్. 2014 జూన్ లో, ఆమె "మేక్ యు లవ్ మి" అనే పాటను విడుదల చేసింది.

2014 ఫిబ్రవరిలో ఇవాన్స్, *హై టైమ్స్* (High Times) పత్రికలో "ది స్టోన్డ్ గేమర్" పేరుతో ఒక వ్యాసం రాసి, రచయతగా కూడా తన కెరీర్ ప్రారంభించింది.

## అవార్డులు

* 2002 ఎక్స్ఆర్సిఒ అవార్డు-అన్సంగ్ సైరన్ 
* 2007 ఎవిఎన్ అవార్డు-ఉత్తమ సోలో సెక్స్ సీన్ - *కరప్షన్* 
* 2015 ఎవిఎన్ హాల్ ఆఫ్ ఫేమ్ 
* 2019 ఎక్స్ఆర్సిఒ హాల్ ఆఫ్ ఫేమ్ 
* 2019 అర్బన్ X హాల్ ఆఫ్ ఫేమ్ 

## మూలాలు


## బయటి లింకులు

* 
* 
* 
* 
*Alana Evans Reveals Her Side Of The Story – LukeIsBack.com

వర్గం:జీవిస్తున్న ప్రజలు
వర్గం:1976 జననాలు
వర్గం:అమెరికా సినిమా నటీమణులు
వర్గం:నీలి సినిమా నటీమణులు
కొల్లు

**కొల్లు** కొన్ని గ్రామాలలోని ఉత్తరపదము.

* ఏరుకొల్లు
* పాలకొల్లు

వర్గం:ఊరిపేర్లు
వాడ

**వాడ** అనేది గ్రామనామాల్లో విశేషంగా కనిపించే పదాల్లో  ఒకటి. వాడ అన్న పదాన్ని సాధారణంగా విపణి వీధి అన్న అర్థంలో ప్రయోగిస్తూంటారు. వ్యాపారం జరిగే వీధులను వాడలు అని వ్యవహరిస్తూంటారు. గ్రామనామాల్లో ఉత్తరపదం(లేదా ద్వితీయావయువం)గా కనిపించినపుడు కూడా వాడ అన్న పదాన్ని వ్యాపారాలకు సంబంధించిన ప్రాంతమనే పరిశోధకులు అర్థం చేసుకుంటూంటారు.

## చరిత్ర
బెజవాడ, గుడివాడ, వాడపల్లి లాంటి గ్రామల్లోని వాడ అన్న పదం గ్రామనామాల చరిత్రకు సంబంధించిన పూర్వ చారిత్రిక దశ నాటిదని చరిత్రకారులు పేర్కొన్నారు. గ్రామనామాల్లో పూర్వచారిత్రిక దశ చరిత్రపరంగా కొత్త రాతియుగం/బృహత్‌శిలాయుగం నాటిది. క్రీస్తుపూర్వం నాడే ఈ ప్రాంతాల్లో వాణిజ్యం, వ్యాపారం విలసిల్లినట్టుగా గ్రామనామాలు సూచిస్తున్నాయి. నదిపక్కనున్న పెద్ద పట్నాల వద్ద పెద్ద పెద్ద వర్తకులు తమ గుడారాలు వేసుకుని, చుట్టుపక్కల ఉన్న గుడివాడ, దన్నవాడ వంటీ వాణిజ్యకేంద్రాలకు కబురుపంపేవారు. కబురు అందుకుని స్థానిక వర్తకులు అక్కడికి తమ వస్తువులను తీసుకువచ్చి వారికి అమ్మడం, బిడారు వర్తకులు తీసుకువచ్చిన కొత్త వస్తువులను కొనుక్కోవడం చేసేవారు.
## గ్రామనామాల్లో
తెలుగు వారి గ్రామనామాల్లో వాడ అన్న పదం తరచుగా పూర్వపదంగానూ ఒక్కోసారి ఉత్తర పదంగానూ కనిపిస్తూంటుంది.
### ఉత్తర పదంగా
గ్రామనామాల్లోని రెండవ పదాన్ని సాంకేతికంగా ఉత్తర పదమని సూచిస్తూంటారు. వాడ పలు గ్రామనామాలకు ఉత్తరపదంగా కనిపిస్తూంటుంది. అలా ఏర్పడే గ్రామనామాలకు ఉదాహరణలు ఇవి:
* ఏనుగువాడ
* గుడివాడ
* విజయవాడ
### పూర్వపదంగా
గ్రామనామాల్లో మొదటిపదాన్ని పూర్వపదంగా వ్యవహరిస్తారు. వాడ అనే పదం కొన్ని గ్రామనామాల్లో పూర్వపదంగా వస్తూంటుంది. అలాంటి గ్రామనామాలకు ఉదాహరణ ఇది:
* వాడపల్లి

## మూలాలు

వర్గం:ఊరిపేర్లు
పాడు

**పాడు** అనే తెలుగు పదానికి వివిధ అర్ధాలు ఉన్నాయి.
----
క్రియాపదంగా వాడినప్పుడు పాటపాడు (Sing) అనే అర్ధాన్నిస్తుంది.
----
విశేష్యంగా వాడినప్పుడు పాడుపడిన నేల మొదలైన అర్ధాలను తెలియజేస్తుంది. (పాడుబావి) (పాడుపడిన ఇల్లు) (పాడు = ఉపయోగములో లేని.... )
; చెడు అనే అర్థంలో కూడా ఈ పదాన్ని వాడుతుంటారు: ఉదా: పాడు పిల్ల వాడు. [ఒక పాతలో పద ప్రయోగము: *చూడు పిన్నమ్మా [[పాడు పిల్లడు]] పైన పైన పడతనంటడు.......* (చీ...... పాడు)
----
గ్రామనామాలలో ఇది ఎక్కువగా ఉత్తరపదముగా వాడినప్పుడు దానికి గ్రామం అనే అర్ధం వస్తుంది.
* కంకిపాడు
* కంభంపాడు
* దొరసానిపాడు
* దోసపాడు
* ప్రత్తిపాడు

వర్గం:ఊరిపేర్లు
గుండెజారి గల్లంతయ్యిందే

**గుండెజారి గల్లంతయ్యిందే ** 2013 లో విడుదలైన తెలుగు సినిమా. కొండా విజయ్ కుమార్ కథ, దర్శకత్వంలో ఈ సినిమా వచ్చింది. శ్రేష్ఠ్ మూవీస్ పతాకంతో నితిక రెడ్డి నిర్మాణంలో విక్రం గౌడ్ సమర్పణలో ఈ సినిమా విడుదలయింది. నితిన్, ఈషా తల్వార్, నిత్య మీనన్ ప్రముఖ పాత్రలు పోషించారు. ప్రముఖ బ్యాట్మింటన్ క్రీడాకారిణి గుత్తా జ్వాల ఇందులో ఇల గీతంలో నర్తించింది. ఈ సినిమా మంచి విజయాన్ని సాధించింది. నితిన్-నిత్యా మీనన్ జంటగా వచ్చిన ఇష్క్ సినిమా తరువాత వరుస హిట్.

## తారాగణం
* నితిన్
* నిత్య మీనన్
* మధునందన్
* ఇషా తల్వార్
* రోజాభారతి

## పాటలు

## పురస్కారాలు
# నంది పురస్కారం - 2013 నంది పురస్కారాలు: ఉత్తమ కొరియోగ్రాఫర్ (శేఖర్ వీజే)

## మూలాలు


వర్గం:2013 తెలుగు సినిమాలు
వర్గం:నితిన్ నటించిన సినిమాలు
వర్గం:ఆలీ నటించిన సినిమాలు
ఆంధ్రప్రదేశ్ శాసనసభ సభ్యుల జాబితా (1999)

thumb|ఉమ్మడి ఆంధ్రప్రదేశ్ మ్యాపు (1956-2014)
1999 లో జరిగిన సార్వత్రిక ఎన్నికలలో గెలుపొందిన **[[ఆంధ్రప్రదేశ్ శాసనసభ]] సభ్యుల జాబితా** దిగువనీయబడింది.

## 1999 శాసన సభ్యుల జాబితా



## ఇవి కూడా చూడండి

# ఆంధ్ర ప్రదేశ్ శాసనసభ సభ్యుల జాబితా (1957) 
# ఆంధ్ర ప్రదేశ్ శాసనసభ సభ్యుల జాబితా (1962) 
# ఆంధ్ర ప్రదేశ్ శాసనసభ సభ్యుల జాబితా (1967) 
# ఆంధ్ర ప్రదేశ్ శాసనసభ సభ్యుల జాబితా (1972) 
# ఆంధ్రప్రదేశ్ శాసనసభ సభ్యుల జాబితా (1978)
# ఆంధ్రప్రదేశ్ శాసనసభ సభ్యుల జాబితా (1983)
# ఆంధ్రప్రదేశ్ శాసనసభ సభ్యుల జాబితా (1985)
# ఆంధ్రప్రదేశ్ శాసనసభ సభ్యుల జాబితా (1989)
# ఆంధ్రప్రదేశ్ శాసనసభ సభ్యుల జాబితా (1994)
# ఆంధ్రప్రదేశ్ శాసనసభ సభ్యుల జాబితా (2004)
# ఆంధ్రప్రదేశ్ శాసనసభ సభ్యుల జాబితా (2009)
# ఆంధ్రప్రదేశ్ శాసనసభ సభ్యుల జాబితా (2014)
# ఆంధ్రప్రదేశ్ శాసనసభ సభ్యుల జాబితా (2019)
# తెలంగాణ శాసనసభ సభ్యుల జాబితా (2014)
# తెలంగాణ శాసనసభ సభ్యుల జాబితా (2018)

## మూలాలు

వర్గం:ఆంధ్రప్రదేశ్ రాజకీయాలు
ఆంధ్రరాష్ట్ర శాసనసభ సభ్యుల జాబితా (1955)

ఆంధ్రరాష్ట్ర శాసనసభకు తొలిసారిగా 1955 లో జరిగిన ఎన్నికలలో గెలిచిన అభ్యర్థుల జాబితా ఇది. 1956 లో ఆంధ్ర రాష్ట్రం, హైదరాబాదు రాష్ట్రాలు విలీనమై ఆంధ్రప్రదేశ్ ఏర్పడినపుడు, ఈ సభ్యులే ఆంధ్రప్రదేశ్ తొలి శాసనసభలో ఆంధ్ర ప్రాంతం తరపున సభ్యులయ్యారు. 

1953 లో ఆంధ్ర రాష్ట్రం ఏర్పడిన తరువాత, 1952 లో మద్రాసు రాష్ట్ర శాసన సభకు ఎన్నికైన ఆంధ్ర ప్రాంత ప్రతినిధులతో ఆంధ్రరాష్ట్ర శాసన సభ ఏర్పడింది. టంగుటూరి ప్రకాశం పంతులు ముఖ్యమంత్రిగా ఆంధ్రరాష్ట్ర ప్రభుత్వం ఏర్పడింది. మద్యనిషేధ సమస్యపై ప్రతిపక్షాలు ప్రభుత్వంపై పెట్టిన అవిశ్వాస తీర్మానం నెగ్గడంతో ప్రకాశం ప్రభుత్వం 13 నెలల తరువాత కూలిపోయింది. రాష్ట్రపతి గవర్నరు పాలన విధించారు. 135 రోజుల గవర్నరు పాలన తరువాత, 1955లో శాసనసభకు ఎన్నికలు జరిగాయి. ఆంధ్ర రాష్ట్రం ఏర్పడిన తరువాత, శాసనసభకు జరిగిన తొలి ఎన్నికలు. రద్దయిన శాసనసభలోని 117 మంది సభ్యులు ఈ ఎన్నికలలో పోటీ చేశారు. వీరిలో 54 మంది మాత్రమే తిరిగి ఎన్నికయ్యారు. వారిలో ఐక్యకాంగ్రెస్ నాయకులు 40 మంది, కమ్యూనిస్టులు 8 మంది, ప్రజా సోషలిస్టులు ముగ్గురు, స్వతంత్రులు ముగ్గురూ ఉన్నారు. ప్రకాశం మంత్రి మండలి లోని ఏడుగురు సభ్యులలో ఒక్క తెన్నేటి విశ్వనాధం మినహా మిగతా వారందరూ ఎన్నికైనారు.

1956 లో ఆంధ్ర రాష్ట్రం, హైదరాబాదు రాష్ట్రాలు విలీనమై ఆంధ్రప్రదేశ్ ఏర్పడినపుడు ఈ సభ్యులే ఆంధ్రప్రదేశ్ తొలి శాసనసభలో ఆంధ్రరాష్ట్రం తరపున సభ్యులయ్యారు.

* మొత్తం నియోజక వర్గాలు:167
* వాటిలో ద్విసభ్య నియోజక వర్గాలు: 29
* మొత్తం ఎన్నికైన అభ్యర్థులు: 196
* మొత్తం వోటర్ల సంఖ్య: 1,15,68,859
* పోలైన వోట్ల సంఖ్య: 86,30,311

## శ్రీకాకుళం జిల్లా

## విశాఖపట్నం జిల్లా

## తూర్పు గోదావరి జిల్లా

## పశ్చిమ గోదావరి జిల్లా

## కృష్ణా జిల్లా

## గుంటూరు జిల్లా

## నెల్లూరు జిల్లా

## చిత్తూరు జిల్లా

## కడప జిల్లా

## అనంతపురం జిల్లా

## కర్నూలు జిల్లా

## ఇవి కూడా చూడండి

# మద్రాసు ప్రావిన్సు  
# ఆంధ్రప్రదేశ్ శాసనసభ సభ్యుల జాబితా (1957)
# ఆంధ్రప్రదేశ్ శాసనసభ సభ్యుల జాబితా (1962)
# ఆంధ్రప్రదేశ్ శాసనసభ సభ్యుల జాబితా (1967)

## మూలాలు

వర్గం:ఆంధ్రప్రదేశ్ రాజకీయాలు
వర్గం:జాబితాలు
వర్గం:ఆంధ్ర రాష్ట్రంలో శాసన సభ్యులు
ఆంధ్రప్రదేశ్ శాసనసభ సభ్యుల జాబితాలు

1955 నుండి జరిగిన ఆంధ్రప్రదేశ్ రాష్ట్ర శాసనసభకు వివిధ సంవత్సరాలలో జరిగిన శాసనసభ ఎన్నికలనందు గెలుపొందిన శాసనసభ సభ్యుల వివరాల జాబితాలు ఈ వ్యాసంలో దిగువ నమోదు చేయబడతాయి.

## జాబితాలు
thumb|350x350px|alt=|విభజన తరువాత అమరావతిలో ఏర్పడిన శాసనసభ భవనం

## మూలాలు

వర్గం:ఆంధ్రప్రదేశ్ రాజకీయాలు
వర్గం:ఆంధ్రప్రదేశ్
వర్గం:ఆంధ్రప్రదేశ్‌కు సంబంధించిన జాబితాలు
వర్గం:జాబితాలు

## వెలుపలి లంకెలు
నత్తలొస్తున్నాయి జాగ్రత్త

thumb
**నత్తలొస్తున్నాయి జాగ్రత్త** మల్లాది వెంకటకృష్ణమూర్తి రాసిన ఒక సైన్సు ఫిక్షన్ నవల. తన ప్రదేశంలో లేని, దొరకని జంతువునో, జీవినో మనిషి తన సరదా కోసమో లేక అవసరార్థమో మరో ప్రదేశం నుంచి తెచ్చుకుంటే కలిగే అనర్థాలని, జరగబోయే ప్రమాదాలని ఆసక్తికరంగా తెలిపుతుంది ఈ నవల. 1953లో అమెరికాలో రాక్షస నత్తలతోనూ, ఆస్ట్రేలియాలో పిచ్చుకలతోనూ, కుందేళ్ళతోనూ నిజంగా ఇలాంటి పరిస్థితులే ఏర్పడటమూ; మానవ ప్రయత్నాలతో సమస్యలు పరిష్కారమై సాధారణ పరిస్థితులు నెలకొనటమూ జరిగిందని కూడా ఈ నవల చెపుతుంది.

## కథ
కెన్యాలో భారత రాయబారిగా పనిచేసిన ఉత్తమ్ సింగ్ కి అక్కడ అందరూ బాగా ఇష్టంగా తినే రాక్షసనత్తమాంసం తినటం అలవాటవుతుంది. పదవీ కాలం ముగిశాక, ఆ దేశం నుంచి భారతదేశానికి వస్తూ, కస్టమ్స్ అధికారుల కన్నుగప్పి ఒకే ఒక్క రాక్షసనత్తని తనతో తెచ్చుకుంటాడు. ఆ నత్త భారతదేశానికి అతనితోపాటు చేరుకున్నాక అనుకున్నట్లే 300 గుడ్లు పెడుతుంది. అందులో తన ఆహారానికి అవసరమైనన్ని గుడ్లు మాత్రమే ఉంచుకుని మిగిలిన అన్నిటినీ నిర్దాక్షిణ్యంగా నాశనం చేసేస్తాడు. ఎందుకంటే, రాక్షసనత్త గుడ్డు ఒక్క రోజులోనే పిల్ల కాగలదు. ఇలా పిల్ల ఐన ఒక్కొక్క నత్తా తిరిగి వారం రోజులలోనే దేనికది స్వతంత్రంగా సంతాన ఉత్పాదక శక్తిని పొంది స్వంత ఫ్యాక్టరీని ప్రారంభించేస్తాయి. కనుక ఉత్తమ్ రాక్షసనత్త జనాభా అధికం కాకుండా తన జాగ్రత్త తను పడుతూ ఉంటాడు. కానీ, ఒకసారి ఉత్తమ్ ఢిల్లీ నుంచి మదరాసుకి రైల్లో ప్రయాణం చేస్తుండగా ఖాజిపేట దగ్గర ప్రమాదం జరిగి సింగ్ తోపాటు అతని సూటుకేసులో ప్రయాణిస్తున్న రాక్షసనత్తలు బంధవిముక్తులై వివిధ మార్గాల ద్వారా నెమ్మదిగా హైదరాబాదుకి చేరుకుంటాయి. అసలు వినాశనం ఇక మొదలవుతుంది.

పుట్టిన ప్రతి నత్తా వారం రోజులలో సంతాన సాఫల్యతా శక్తి సంపాదించుకుని తడవకి 300 గుడ్లు పెడుతుంది. మళ్ళీ ఈ 300 గుడ్లు ఒక్క రోజులో నత్తలై వారం తిరిగేసరికల్లా (300X300) 90000 నత్తలకి ప్రాణమివ్వగలవు. అలా వాటి జనాభా అనతి కాలంలోనే చైనా జనాభాని సైతం అధిగమించి పోతుంది. ఈ నత్తలకీ ఆకలి అధికం. అది తీరనిది. వజ్రాలని కొరకలేవు తప్ప, పచ్చగడ్డి నుంచి పసిడి నగలదాకా అవి వేటినైనా స్వాహా చేసేయగలవు. పసిపిల్లలని సైతం వదిలి పెట్టకుండా కొబ్బరి ముక్కల్లా కొరికి చప్పరించేస్తాయి. ఈ జరుగుతున్న మారణహోమానికి దేశం దేశమే కంపించిపోతుంది. పరాయి దేశాలలోనూ ప్రకంపనలు మొదలవుతాయి. ఆ దేశాలు మన దేశంతో సంబంధాలు తెగతెంపులు చేసేసుకుంటాయి. ఎయిర్ ఇండియా సంస్థ మూల పడుతుంది. ఈ నత్తలు విధ్వంసక సామ్రాట్టులవటంతో బీమా సంస్థలన్నీ దివాళా తీస్తాయి.

ఈ విలయతాండవానికి అంతం లేదా? పరిష్కరించటం ఎలా? అని తలలు బద్దలు కొట్టుకోటానికి పెద్దలు అందరూ ఓచోట చేరినపుడు, పరిశోధక పత్రికా రచయిత రఘుపతికి బల్బు వెలుగుతుంది. రాక్షసనత్తలకి జన్మస్థలమైన కెన్యా దేశంలో వీటివల్ల కించిత్తైనా బెడద లేదు. ఒకేఒక్క నత్త వల్ల దాని విధ్వంసకర సంతతి కేవలం నెల, నెలా పదిహేను రోజులలో ఒక బిలియన్ లేదా వంద కోట్ల స్థాయికి చేరుకుంటే, ఆ దేశం ప్రపంచ పటం నుండి ఎప్పుడో మాయమైపోయి ఉండేది. సృష్టిలో ఉన్న విచిత్రమైన విశిష్టత ఏమిటంటే ప్రతి అనర్థానికి ఒక సహజమైన విరుగుడు ఉంది. పాములు విపరీతంగా పెరగకుండా గద్దలు, ముంగీసలు ఉన్నాయి. అలాగే రాక్షసనత్తలకి విరుగుడు ఉండే ఉంటుంది. అది ఆ దేశానికి వెళితే కానీ తెలియదు. ఇలాంటి సహేతుకమైన ఆలోచనలతో కెన్యాదేశానికి బయలుదేరతారు రఘుపతి, జంతుశాస్త్ర ప్రొఫెసర్ పాంచజన్య. పశ్చాత్తాపంతో, పాప ప్రక్షాళన కోసం వీరిని వెంబడిస్తాడు ఉత్తమ్ సింగ్. అక్కడ అనేక కష్టాలు ఎదుర్కొన్నాక, వారికి రాక్షస నత్తలకి శత్రువైన గినాక్సిస్ నత్తలు లభిస్తాయి. వాటిని పదిలంగా భారతదేశానికి తీసుకువచ్చి రాక్షసనత్తలని సంహరించి జరుగుతున్న ఘోరాన్ని అదుపులోకి తేగలుగుతారు.

## మూలాలు

వర్గం:తెలుగు నవలలు
వర్గం:మల్లాది వెంకట కృష్ణమూర్తి రచనలు
భగవాన్ రాజు పాలెం

**భగవాన్ రాజు పాలెం, ** ప్రకాశం జిల్లా జే.పంగులూరు మండలానికి చెందిన గ్రామం. 
### చిన్నమ్మకుంట
ఈ గ్రామంలో 150 సంవత్సరాలక్రితం, నాటి దాతలు భగవాన్ రాజుపాలెం-రామకూరు రహదారిలో ప్రయాణీకులు, పొలాలమీది పశుపక్ష్యాదుల దాహర్తి తీర్చేటందుకు మూడున్నర ఎకరాలలో ఈ కుంటను త్రవ్వించారు. కాలక్రమీణా కుంటలో ఆక్రమణలు చోటుచేసుకున్నవి. ఇటీవల సర్పంచి, గ్రామపెద్దల సలహాతో ఆక్రమణదారులు కుంట భూములనుండి వైదొలగినారు. అనంతరం ప్రభుత్వం ప్రతిష్ఠాత్మకంగా చేపట్టిన నీరు-చెట్టు కార్యక్రమం ద్వారా, 9.8 లక్షల నిధులతో, ఈ చెరువులో పూడికతీత కార్యక్రమం చేపట్టినారు. కుంట నుండి తొలగించిన 12,000 ట్రక్కుల మట్టిని గ్రామరైతులు తమ స్వంత ఖర్చులతో తమ పొలాలకు ఎరువుగానూ, ఇతర పనులకు తరలించుకొనిపోయినారు. త్వరలో మరియొక పదివేల ట్రక్కుల పూడిక తీత మట్టిని తొలగించి, చెరువును పూర్తి స్థాయిలో అభివృద్ధిచేసెదరు.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, ఈ గ్రామానికి చెందిన నార్నే ఆంజనేయులు, సర్పంచిగా ఏకగ్రీవంగా ఎన్నికైనారు.

## దర్శనీయ ప్రదేశాలు/దేవాలయాలు
### శ్రీ సీతారామస్వామిస్వామివారి ఆలయం
గ్రామంలో 200 సంవత్సరాల క్రితం నిర్మించిన ఈ సీతా, లక్ష్మణ, ఆంజనేయ సమేత శ్రీ కోదండ రామాలయం, శిథిలావస్థకు చేరుకొనుటతో, గ్రామస్థులంతా ఏకమై, దాతల సహకారంతో, ఒక కోటి రూపాయల అంచనా వ్యయంతో ఒక నూతన ఆలయ నిర్మాణం సుందరంగా నిర్మించారు. ప్రధానంగా ఆలయం లోపల గోడలపై కళాకారులు సిమెంటుతో నిర్మించిన శ్రీకృష్ణుని విశ్వరూపం, శ్రీ సీతారాముల కళ్యాణ ఘట్టం, దశావతారాలు తదితర బొమ్మలను సుందరంగా తీర్చిదిద్దినారు. ఇక ఆలయం గోపురంపై నిర్మించిన పురాణ ఘట్టాలు చూపరులకు కనువిందు చేయుచున్నవి. మొత్తం మీద ఈ రామాలయం నిర్మాణంతో, గ్రామంలో ఆధ్యాత్మిక వాతావరణ వెల్లివిరియుచున్నది. పునర్నిర్మించిన ఈ ఆలయంలో, శ్రీ హనుమత్, లక్ష్మణ సమేత శ్రీ సీతారామచంద్రస్వాఇవారల విగ్రహ ప్రతిష్ఠా మహోత్సవం, 2017, మే-6వతేదీ శనివారం ఉదయం, వేదపండితుల మంత్రోచ్ఛారణల మధ్య అత్యంత వైభవంగా నిర్వహించారు. వేలాదిమంది భక్తుల రామనామస్మరణలతో భగవాన్‌రాజుపాలెం గ్రామం మార్మోగినది. అనంతరం నాగరాజు, వినాయక విగ్రహాలు, శంఖ, చక్ర, నామాలు, జీవధ్వజ పునఃప్రతిష్ఠా కార్యక్రమాలు భక్తిశ్రద్ధలతో సాగినవి. ఈ సందర్భంగా ఋత్విక్కులు, పురాణ దంపతులకు శాంతికళ్యాణం గావించారు. ఈ ప్రతిష్ఠా కార్యక్రమాలను తిలకించడానికి ఈ గ్రామానికి తరలి వచ్చిన వేలాదిమంది భక్తులతో, గ్రామం కిటకిటలాదినది. స్వామి దర్శనానికి విచ్చేసిన అశేషమైన భక్తులకు గ్రామస్థులు అన్నసంతర్పణ కార్యక్రమం నిర్వహించారు. ఈ ఆలయంలో విగ్రహ ప్రతిష్ఠ నిర్వహించి మండలం (41) రోజులైనందున, 2017, జూలై-2వతేదీ ఆదివారంనాడు, వేదపండితుల ఆధ్వర్యంలో శాంతి హోమం నిర్వహించారు. అనంతకోటి రామనామాలను ఈ విశాల విశ్వంలోకి పంపించడం ద్వారా ప్రపంచశాంతిని కాంక్షించుచూ రామనామ సప్తాహాన్ని ప్రారంభించారు. పూర్ణాహుతితో ఈ కార్యక్రమం ముగింపుకు వచ్చును.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
శీలం వెంకటాంపల్లి

**శీలం వెంకటాంపల్లి** మార్కాపురం జిల్లా రాచర్ల మండలానికి చెందిన రెవెన్యూయేతర గ్రామం. 

* శీలంవెంకటాంపల్లి గ్రామం పాలకవీడు గ్రామ పంచాయతీ పరిధిలో ఉంది.
* శీలంవెంకటాంపల్లి గ్రామస్థులు ఏ చిన్న పనిబడినా, ఒక కిలోమీటరు దూరంలో ఉన్న సోమిదేవిపల్లె నుండి ఇతర గ్రామాలకు వెళుతుంటారు. అయితే మధ్యలోని పగడివాగు ప్రతి బంధకంగా ఉంది. ఈ గ్రామానికి చెందిన 200 ఎకరాల పొలాలకు చేరుకోవాలంటే, వాగు దాటాల్సిందే. సంవత్సరంలో ఆరు నెలలు ఇదే పరిస్థితి. 
## మూలాలు
కరణం బాలసుబ్రహ్మణ్యం పిళ్ళె

భాషాప్రవీణ **కరణం బాలసుబ్రహ్మణ్యం పిళ్ళె** (1936 ఫిబ్రవరి 1 - 2016 జనవరి 11) రచయిత, తెలుగు పండితులు.

## జీవిత విశేషాలు
1936, ఫిబ్రవరి 1 న చిత్తూరు జిల్లా తలుపులపల్లె గ్రామంలో కృష్ణమ్మ కుమారస్వామి దంపతులకు జన్మించారు. ఉన్నత పాఠశాల విద్య మదనపల్లె, పలమనేరులలోనూ, ఇంటర్ శ్రీ వేంకటేశ్వర విశ్వవిద్యాలయం నుండి, భాషాప్రవీణ ఆంధ్ర విశ్వవిద్యాలయం నుండి పొందారు. ఆపై చిత్తూరు జిల్లాలో అనేక ఉన్నతపాఠశాలల్లో తెలుగు పండితులుగా పనిచేసి 1994 లో కలిచెర్లలో పదవీ విరమణ చేసారు.

వారు సంస్కృతంలో రాసిన కలిచెర్ల పట్టాభిరామ సుప్రభాతం, సీతాష్టకం, పోలేరిమాతాస్తోత్రాలను నేటికీ చిత్తూరులోని పలు దేవాలయాల్లో సుప్రభాత సమయాన వేస్తారు. ఆయన తెలుగు పద్యకావ్యం "విషాద మాథవి"కి ముందుమాట రాసిన వల్లంపాటి వెంకటసుబ్బయ్య "పద్య విద్య తెలిసిన కవి" అని ప్రశంసించారు. తరువాతి పద్యకావ్యం "చరిత్రకెక్కిన మారణహోమం" అత్యాధునిక స్త్రీవాద భావాలతో కూడిన ఈ రెండు గ్రంథాలకూ మూల కథలు మహాభారతంలోనివి. మరో పద్యకావ్యం "ఒక రాఘవరెడ్డికథ" మావోయిస్టులకూ, పోలీసులకూ మధ్యన నలిగిపోయే అటవీ ప్రాంతాల ప్రజల దీనగాథ. దీనినే "మర్రిమాను సాక్షిగా" పేరిత సాంఘిక నవలా రూపంలో వెలువరించారు.

"ఓరుగల్లు-వీరగల్లు" పద్యకావ్యం, "చండాలుడు" పౌరాణిక నవల, ఆధ్యాత్రిక గ్రంథం "శ్రీశంకరాచార్యులట కవితా వైభవం" వెలువరించిన పిళ్ళైని ఆకాశానికి ఎత్తిన చారిత్రక నవల మాత్రం "బోయకొట్టములు పండ్రెండు". ఇక, తెలుగు మీద అపారమైన అభిమానంతో తెలుగు భాష స్థితిగతులమీద "వెలుగు తగ్గిన తెలుగు", "తెలుగు ఎప్పుడు? ఎక్కడ? ఎలా?" రాశారు. ఇంకా కథలు, నాటకాలు, వ్యాసాలు లెక్కలెనన్ని వెలువరించిన వీరు ఒక నడిచే గ్రంథాలయం లాంటి వారని ఆయన్ని ఎరిగిన వారందరికీ తెలుసు.

వారి చొరవతోనే నిద్రావస్థలో ఉన్న మదనపల్లె చేతన కళాపరిషత్ కాస్తా మదనపల్లె రచయితల సంఘం (మరసం) గా మార్పు చెంది నిరవధికంగా సాహిత్య కార్యక్రమాలు మొదలు పెట్టింది. అని రచయిత టి.ఎస్.ఎ.కృష్ణమూర్తి గుర్తుచేసుకున్నారు.

## రచనలు
### సంస్కృతం
* కలిచెర్ల శ్రీ పట్టాభిరామ సుప్రభాతం
* యక్షప్రశ్నోపాఖ్యానం 
* ఘోషయాత్ర 
### తెలుగు
#### పద్యకావ్యాలు
* విషాద మాధవి
* చరిత్రకెక్కిన మారణహోమం
* ఒక రాఘవరెడ్డి కథ
* ఓరుగల్లు - వీరగల్లు
#### నాటకాలు
* దివిలో కవిసమ్మేళనం
* అన్వేషణ - అంభి
#### కథలు
* ఆ నవ్వే
* జింకపిల్ల
* గుండె ఊసులాడింది
#### నవలలు
* చండాలుడు
* మర్రిమాను సాక్షిగా
* బోయకొట్టములు పండ్రెండు
#### వ్యాస సంపుటులు
* ఈ పద్యం నేర్చుకుందామా!
* వెలుగు తగ్గిన తెలుగు
## పురస్కారాలు, బిరుదులు, గుర్తింపు
* 9వ ఆటా మహాసభల కథల పోటీలో రూ. 7000 పారితోషికం అందుకున్న కథకు రచయిత
* 9వ ఆటా మహాసభల వ్యాసాల పోటీలో రూ. 15000 పారితోషికం అందుకున్న వ్యాసం రచయిత

## మరణం
వీరు 2016, జనవరి 11వ తేదీ మదనపల్లెలో మృతిచెందారు.

## మూలాలు

## బయటి లంకెలు
* ఆటా వారి పత్రికలో రచయిత వ్యాసం, ఈమాట నుండి
* ఆటా పత్రికలో రచయిత కథ, ఈమాట్ నుండి
* రచయిత నవల పరిచయం, గోతెలుగు నుండి

వర్గం:తెలుగు నవలా రచయితలు
వర్గం:తెలుగు కవులు
వర్గం:1936 జననాలు
వర్గం:2016 మరణాలు
వర్గం:చిత్తూరు జిల్లా రచయితలు
ములుగు పాపయారాధ్యులు

**ములుగు పాపయారాధ్యులు** (1770-1850) ప్రముఖ ప్రాచీనాంధ్ర కవి. వాసిరెడ్డి వేంకటాద్రి నాయుడు ఆస్థానంలో కవిగా ఉన్నాడు. దేవీభాగవతాన్ని మొట్టమొదటగా తెలుగులోకి అనువాదం చేశాడు.
## బాల్యం
ఆయన కౌండిన్యస గోత్రుడు. ఆయన తల్లిదండ్రులు భ్రమరాంబ, వీరేశ్వరుడు. ఆయన భార్య పేరు లింగాంబ. లక్ష్మీపురం (ప్రస్తుతం గుంటూరు జిల్లా చింతపల్లి) అనే ఊర్లో ఆయన నివాసం.

## రచనా ప్రస్థానం
పాపయారాధ్యులు అమరావతి రాజధానిగా చేసుకుని పరిపాలించిన వాసిరెడ్డి వేంకటాద్రి నాయుడు జమీందారు గారి సమకాలికులనీ, ఆయన ఆస్థానంలోని కవి రత్నాలలో ఒకరని దేవీ భాగవతంలోని పీఠికా పద్యాలవలన తెలుస్తున్నది. వేంకటాద్రి నాయుడు కాలంలోనే కాకుండా ఆయన దత్తపుత్రుడు జగన్నాథరావు కాలంలో కూడా రచనలు చేశాడు. జగన్నాథరావు అనుమతి మీదనే దేవీభాగవతాన్ని మొట్టమొదటగా తెలుగులోకి అనువాదం చేశాడు. 1942లో ఇది మొట్టమొదటి సారిగా ప్రచురితమైంది. అప్పటి వరకూ ఈయన పేరు మరుగున పడిపోయి ఉంది. ఈయన తరువాత త్రిపురాన తమ్మన దొర, తిరుపతి వేంకట కవులు, దాసు శ్రీరామకవి మొదలగు వారు దేవీ భాగవతాన్ని తెలుగులోకి అనువాదం చేశారు.
## విమర్శలు
పాపయారాధ్యుల గురించి కందుకూరి వీరేశలింగం పంతులు తన కవుల చరిత్రములో రాస్తూ ఈయన సలక్షణ కవి కాడని పేర్కొన్నాడు. అందుకు కారణం ఆయనకు పాపయ రచనలు సరిగా లభ్యం కాకుండట, లభ్యమైననూ తప్పుడు వ్రాతలతో ఉండుట కారణం కావచ్చని మధునాపంతుల సత్యనారాయణ శాస్త్రి భావన. ఇందుకు జవాబుగా తాడేపల్లి వెంకటప్పయ్య సర్వమధుర గ్రంథ పీఠిక యందు పాపయ సలక్షణ కవియేనని వాదము చేశాడు.
## చాటువులు
పాపయారాధ్యులు తన భార్య లింగైక్యము చెందినపుడు *ముక్తి ద్వారముతల్పు తీయగదె చాముండీ, జగజ్జీవనీ* అనే మకుటంతో 24 పద్యాలు రచన చేశాడని ప్రతీతి. అందులో ఉదాహరణకు ఒక పద్యం.

శా. సక్తంబయ్యె మదీయ చిత్తము బృహత్సంసార పంకాబ్ధి న
వ్యక్తాతీత భవత్కటాక్షలహరీ వాక్పూర సంస్ఫీతిచే 
సిక్తంబౌనటు లార్చి కింకరతచే శిక్షా విధిం గూర్చి నీ
ముక్తి ద్వారము తల్పు తీయ గదె చాముండీ! జగజ్జీవనీ!


## రచనల జాబితా
* శ్రీ దేవీ భాగవతము
* అనుపలబ్ధములు
* వేమనారాధ్య చరిత్రము
* అహల్యాసంక్రందన విలాసము
* సరసహృదయానురంజనము
* శంతను చరిత్ర
* ఘూర్జను చరిత్ర
* ఇంద్రాత్మజా పరిణయము
* కల్యాణ చంపువు
* ఏకాదశీవ్రత చంపువు
* ఆర్యాశతీ శివస్త్రోత్రము

## మూలాలు
* ఆంధ్ర రచయితలు - మధునాపంతుల సత్యనారాయణ శాస్త్రి - పే.396

వర్గం:తెలుగు కవులు
వర్గం:1770 జననాలు
వర్గం:1850 మరణాలు
వియన్నా

**వియన్నా,** ఇది ఆస్ట్రియా రాజధాని, ఆస్ట్రియాలో అతిపెద్ద నగరం, ఆస్ట్రియా తొమ్మిది రాష్ట్రాల్లో ఒకటి. వియన్నా గురించి 1,757 మిలియన్  (మెట్రోపాలిటన్ ప్రాంతంలో 2.4 మిలియన్, ఆస్ట్రియా జనాభాలో  20% పైగా), దాని సాంస్కృతిక, ఆర్థిక, రాజకీయ కేంద్రాలు జనాభాతో ఆస్ట్రియా ప్రాథమిక నగరం . ఇది యూరోపియన్ యూనియన్ సరిహద్దు లోపల జనాభా 7 వ పెద్ద నగరం. 20 వ శతాబ్దం ప్రారంభం వరకు ఇది ప్రపంచంలో అతిపెద్ద జర్మన్ మాట్లాడే నగరం, ప్రపంచ యుద్ధంలో ఆస్ట్రో హంగేరియన్ సామ్రాజ్యం విడిపోయేంత నగరం 2 మిలియన్ ప్రజలను కలిగిఉంది. జర్మన్ స్పీకర్లలో బెర్లిన్ . వియన్నా ఐక్యరాజ్యసమితి, OPEC అనేక ప్రధాన అంతర్జాతీయ సంస్థలకు, ఆతిథ్యమిచ్చు. నగరం ఆస్ట్రియా తూర్పున ఉంది, చెక్ రిపబ్లిక్, స్లొవేకియా,, హంగేరి సరిహద్దులకు దగ్గరగా ఉంది. ఈ ప్రాంతాల్లో ఒక యూరోపియన్ సెంటరోప్ సరిహద్దు ప్రాంతంలో కలిసి పని . సమీపంలోని బ్రాటిస్లావా పాటు, వియన్నా 3 మిలియన్ల మంది ఒక మహానగర ప్రాంతంలో ఏర్పరుస్తుంది.2001 లో, కేంద్రం ఒక యునెస్కో ప్రపంచ హెరిటేజ్ సైట్గా .

వర్గం:రాజధానులు
వర్గం:నగరాలు
వర్గం:ఆస్ట్రియా
గంగంపల్లె (రాచర్ల)

**గంగంపల్లె** మార్కాపురం జిల్లా రాచర్ల మండలానికి చెందిన రెవెన్యూయేతర గ్రామం. 
 
## దర్శనీయ ప్రదేశాలు/దేవాలయాలు
### శ్రీ పోలేరమ్మ తల్లి ఆలయం
గంగంపల్లె గ్రామంలో వెలసిన శ్రీ పోలేరమ్మ తల్లి ఆలయంలో 2014,మే నెల 4, ఆదివారం నాడు, పోలేరమ్మకు విశేషపూజలు నిర్వహించారు. భక్తులు రంగురంగుల చీరలతో ఎడ్లబండ్లను అలంకరించి ఉత్సవం నిర్వహించారు. ఆలయం వద్ద బోనాలు వండి, అమ్మవారికి నైవేద్యం సమర్పించి మొక్కులు తీర్చుకున్నారు . అర్చకులు భక్తులకు తీర్ధ ప్రసాదాలు అందజేసినారు.
### శ్రీ సీతారామచంద్రస్వామివారి ఆలయం
ఈ ఆలయంలో 2017,మే-20వతేదీ శనివారంనాడు, నూతన శ్రీ సీతారామచంద్రస్వామివారల ఉత్సస విగ్రహాల ప్రతిష్ఠా కార్యక్రమం సందర్భంగా, ప్రత్యేక అర్చనలు, హోమాలు నిర్వహించినారు. 21వతేదీ ఆదివారం ఉదయం ఉత్సస విగ్రహాల ప్రతిష్ఠా కార్యక్రమం వైభవంగా నిర్వహించినారు. అనంతరం అభిషేకం, శ్రీ సీతారామచంద్రస్వామివారల కళ్యాణం, సాంస్కృతిక కార్యక్రమాలు నిర్వహించినారు. మద్యాహ్నం భక్తులకు కల్యాణ భోజనాలు వడ్డించినారు.  ఈ సందర్భంగా గ్రామములో కోడెల బలప్రదర్శన పోటీలు నిర్వహించి, గెలుపొందిన కోడెల యజమానులకు బహుమతులు అందజేసినారు. [2]
## మూలాలు

## వెలుపలి లింకులు
అచ్చంపేట (అర్ధవీడు)

**అచ్చంపేట** మార్కాపురం జిల్లా అర్ధవీడు మండలానికి చెందిన రెవెన్యూయేతర గ్రామం.
అచ్చంపేట గ్రామం, బొల్లుపల్లి గ్రామ పంచాయతీ పరిధిలోని గ్రామం. ఇప్పటివరకూ అచ్చంపేట నుండి పోటీ చేసిన ఒకే ఒక్కసారి, సర్పంచి అభ్యర్థి ఓటమి చవిచూసినారు. ఇప్పుడు 2013 జూలైలో జరుగబోయే ఎన్నికలలో ఇద్దరు అభ్యర్థులు ప్రథమంగా అచ్చంపేట నుండి బరిలో నిలిచారు. మొదటిసారి అచ్చంపేట వాసి సర్పంచి అవుతారు.

## మూలాలు
గిరిపురం (నగరం)

**గిరిపురం** బాపట్ల జిల్లా, నగరం మండలానికి చెందిన రెవెన్యూయేతర గ్రామం. 

## గ్రామ పంచాయతీ
గిరిపురం గ్రామం, నగరం గ్రామానికి శివారు గ్రామం.

## దర్శనీయ ప్రదేశాలు/దేవాలయాలు
### శ్రీ లక్ష్మీ పద్మావతీ సమేత శ్రీ వేంకటేశ్వరస్వామివారి ఆలయం
గ్రామంలోని ఈ ఆలయంలో, స్వామివారి పంచమ వార్షిక బ్రహ్మోత్సవాలు, 2014, మే నెల 6 నుండి 10 వరకు నిర్వహించారు. ఈ సందర్భంగా స్వామివారికి ప్రత్యేక పూజలు, పలు సాంస్కృతిక కార్యక్రమాలు నిర్వహించారు. 9వ తేదీ శుక్రవారం నాడు, స్వామివారికి శాంతికళ్యాణం నిర్వహించారు. 10వ తేదీ శనివారం నాడు, ఈ ఆలయంలో సామూహిక సత్యనారాయణస్వామివారి వ్రతాలు జరిగినవి. ఈ వ్రతాలలో వందలాదిమంది దంపతులు కూర్చున్నారు. అనంతరం భక్తులకు అన్నదాన కార్యక్రమం ఏర్పాటుచేసారు. ఈ కార్యక్రమాలలో ఈదుపల్లి, ముత్తుపల్లి, నగరం, కారంకివారిపాలెం, పూడివాడ, గాలివారిపాలెం, బెల్లంవారిపాలెం, యేలేటిపాలెం మొదలగు గ్రామాల ప్రజలు విశేషసంఖ్యలో పాల్గొన్నారు. ఈ ఆలయంలో 2014, ఆగష్టు-2వతేదీ, శ్రావణ శనివారం నాడు, శాంతికళ్యాణం నిర్వహించారు. వాతావరణం అనుకూలించి, వర్షాలు బాగా కురిసి, పంటలు బాగా పండాలని, ప్రజలంతా శాంతి సౌభాగ్యాలు, సిరిసంపదలతో చల్లగా వర్ధిల్లాలని, దంపతులతో విశేషపూజలు నిర్వహించారు. అనంతరం అన్నదానం చేసారు.

## గ్రామంలో ప్రధాన పంటలు
వరి,అపరాలు, కూరగాయలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత పనులు



వర్గం:నగరం మండలం లోని రెవిన్యూయేతర గ్రామాలు
ఉమ్మారెడ్డిపల్లె

**ఉమ్మారెడ్డిపల్లె,** కడప జిల్లా ముద్దనూరు మండలానికి చెందిన రెవెన్యూయేతర గ్రామం.
ఈ గ్రామం బొందలకుంట గ్రామ పంచాయతీ పరిధిలో ఉన్న గ్రామం.ఈ గ్రామంలోని రామాలయంలో శ్రీ సీతా, రామ, లక్ష్మణ విగ్రహాల పునహ్ ప్రతిష్ఠ 2014,మే నెల 5, సోమవారం నాడు, నిర్వహించారు. ఈ విగ్రహాలు 2013,నవంబరు-21న చోరీకి గురైనవి. 

## మూలాలు

## వెలుపలి లంకెలు
శ్రీరమణ పేరడీలు

ప్రముఖ హాస్యరచయిత, పత్రికా సంపాదకుడు శ్రీరమణ చేసిన సాహిత్య వ్యంగ్యానుకరణ (పేరడీ) ల సంకలనం **శ్రీరమణ పేరడీలు**. తెలుగు సాహిత్యంలో లబ్ధప్రతిష్ఠులైన రచయితలు, కవులు, సంపాదకుల రచనలను శ్రీరమణ పేరడీలు చేశారు. మంచి సాహిత్యకారులకు అందరికీ ప్రత్యేకమైన శైలి, ఒరవడి ఉంటాయని, అలాంటివారినే అనుకరించగలమని ఆయన పేర్కొన్నారు. తెలుగు సాహిత్య పాఠకులకు, రచయితలకు ఈ పుస్తకం ఆసక్తిదాయకం.
## రచన నేపథ్యం
శ్రీరమణ పేరడీలు సంకలన గ్రంథం 1980లో మొదటి ప్రచురణ పొందింది. ఈ గ్రంథం 2007లో రెండవ ముద్రణ పొందింది. పుస్తకరూపంలో సంకలనం పొందడానికి ముందు ఆంధ్రజ్యోతి దినపత్రికలో ధారావాహికగా ప్రచురితమైంది. నవోదయ పబ్లిషర్స్ రెండవ ముద్రణను ప్రచురించారు. కినిగె సంస్థ డిజిటలైజ్ చేసి ఈ-బుక్‌గా అందుబాటులోకి తీసుకువచ్చింది.
## విషయం
ఈ పుస్తకంలో శ్రీరమణ తెలుగు సాహిత్యంలో లబ్ధప్రతిష్ఠులైన శ్రీశ్రీ, విశ్వనాథ సత్యనారాయణ, జాషువా, చలం మొదలైన వైతాళికుల సాహిత్యాన్ని పేరడీ చేశారు. ఆ క్రమంలోనే సాహిత్యవేత్తలే కాక సాహిత్యంలోని పాత్రలైన మధురవాణి వంటివారిని కూడా పేరడీ చేయడం విశేషం. మధురవాణి ఇంటర్వ్యూలు, రైలుబండిలో వైతాళికులులో తెలుగు సాహితీవేత్తల్ని మధురవాణి అనే ఊహాత్మక పాత్ర ఇంటర్వ్యూ చేస్తే ఎలా ఉంటుందో, రైలుబండిలో శ్రీశ్రీ, విశ్వనాథ, చలం వంటి వైతాళికులు టిక్కెట్టులేని ప్రయాణం చేస్తే ఎలా ఉంటుందో రచించారు. పద్య కవిత్వం, వచన కవిత్వం, గేయ కవిత్వం మొదలైన కవితా రీతులు, నాటక, నవల, కథాసాహిత్యాల్లోని వచనం, పీఠికలు, సంపాదకీయాలు మొదలైనవి ఎన్నింటినో ఆయన పేరడీ చేశారు. ఐతే వారిని హాస్యం చేసినా అగౌరవపరిచే ఉద్దేశం లేదంటూ శ్రీరమణ **వాసి గల ప్రతి రచయితకూ స్వీయశైలి తప్పక ఉంటుంది, అలా లేని రచయితను అనుకరించడం అసాధ్యం** అన్నారు.

## ఉదాహరణ
ఈ ఉదాహరణ **రైలుబండిలో వైతాళికులు** అనే ప్రహసనంలోనిది:శ్రీశ్రీ వంతు వచ్చింది. టిక్కెట్ లేదు. పైగా అందరికీ భరోసా ఇవ్వడం కూడాను. ఇదంతా గమనించి-"ఎవరు మీరు" అన్నాడు టి.వాడు "భూతాన్నియజ్ఞోపవీతాన్నివైప్లవ్య గీతాన్ని నేను""కవిత్వంలో దేనికి? తెలుగులో చెప్పరాదుటయ్యా" అన్నారెవరో."నేను శ్రీశ్రీని. ఈ శతాబ్దం నాది""కావచ్చు. కాని ఈ రైలు శ్రీ సర్కారు వారిది" అన్నాడు టి.టి.ఇ."మొన్నటి దాకా తెలుగు సాహిత్యం నన్ను నడిపింది. ఇప్పుడు దాన్ని నేను నడుపుతున్నాను...""అవచ్చు. కాని ఈ రైళ్ళని ఇండియన్ రైల్వేస్ వారు నడుపుతున్నారు""ఔను నిజం, ఔను సుమా నీవన్నది నిజం నిజం"అనేసి శ్రీశ్రీ సీటుమీద కూచుని, నిట్టూర్చి మళ్ళీ హరీన్‌ఛట్టో లోకి వెళ్ళిపోయారు.

## మూలాలు

వర్గం:తెలుగు పుస్తకాలు
వర్గం:1980 పుస్తకాలు
గ్రంథివాపు వ్యాధి

thumb|గళగండము (Goitre)
**గళగ్రంథివాపు వ్యాధి ** లేదా **గళగండము** లేదా **థైరాయిడ్**  **గాయిటర్ ** అయోడిన్ లోపము వలన మానవులలో కలుగు వ్యాధి. ఇది మానవులలో థైరాయిడ్ గ్రంథి విస్తరించడం వలన మెడ భాగంలో  

వాపు ఏర్పడుతుంది.   సరిగా పనిచేయని థైరాయిడ్‌  గ్రంథి వలన ఈ గాయిటర్ వ్యాధి సంభవిస్తుంది. 

ప్రపంచవ్యాప్తంగా, 90% పైగా గాయిటర్ కేసులు అయోడిన్ లోపం వల్ల సంభవిస్తాయి. ఈ పదం లాటిన్ పదమైన గుట్టూరియా నుండి వచ్చింది, లాటిన్ లో ఈ పదం అర్థం  గొంతు. చాలా గాయిటర్స్ నిరపాయమైన స్వభావం కలిగి ఉంటాయి.

## చిత్రమాలిక

File:Struma 001.jpg|Struma nodosa (Class II)
File:Struma 004.jpg|Struma with autonomous adenoma
File:Kone med stor struma.jpg|Struma Class III


## ఇవికూడా చూడండి
* హైపోథైరాయిడిజం

## మూలాలు

## బయటి లంకెలు

* National Health Service, UK
* Network for Sustained Elimination of Iodine Deficiency
* Network for Sustained Elimination of Iodine Deficiency—alternate site at Emory University's School of Public Health
* A case  and photograph of a huge goitre from Photobucket.com and Doctorkhodadoust.net

వర్గం:వ్యాధులు
వర్గం:గ్రంథుల వ్యాధులు
కుక్కలదొడ్డి

**కుక్కల దొడ్డి ** తిరుపతి జిల్లా, రైల్వే కోడూరు మండలానికి చెందిన రెవెన్యూయేతర గ్రామం.
## గ్రామంలో విద్యా సౌకర్యాలు
*భువనగిరి రెసిడెన్షియల్ పాఠశాల
## గ్రామంలో ప్రధాన వృత్తులు
*వ్యవసాయం
*కుమ్మరి
## మూలాలు

## వెలుపలి లంకెలు
*కుక్కల దొడ్డి పిన్‌కోడ్
*భారతదేశ పటములో కుక్కల దొడ్డి
వర్గం:తిరుపతి జిల్లా రెవెన్యూయేతర గ్రామాలు
కింగ్‌డమ్ టవర్

**కింగ్‌డమ్‌ టవర్ ** సౌదీ అరేబియా దేశంలో నిర్మాణంలో ఉన్న ప్రపంచపు అత్యంత ఎత్తైన మానవ నిర్మిత కట్టడము.ఇప్పటివరకు ప్రపంచంలో ఎత్త్తెన నగరంగా గిన్నిస్‌పుస్తకంలో చోటు సంపాదించుకున్న దుబాయిలోని బుర్జ్ ఖలీఫాకు పోటీగా దాని కంటే ఎత్తుగా కిలోమీటరు ఎత్తులో ఉండే విధంగా కింగ్‌డమ్ టవర్‌ను నిర్మించతలపెట్టారు. 2014 లో దీని నిర్మాణపనులు కూడా ప్రారంభమయ్యాయి. కింగ్‌డమ్ టవర్ పేరుతో ఈ కట్టడాన్ని నిర్మించనున్నారు. దీని ప్రతిపాదిత ఎత్తు 3,280 అడుగులు కాగా, బూర్జ్ ఖలీఫా ఎత్తు 2,716 అడుగులు. కింగ్‌డమ్ టవర్ నిర్మాణానికి 1.23 బిలియన్ డాలర్లు ఖర్చవుతుందని అంచనా.
## కింగ్‌డమ్ టవర్ నిర్మాణంపై విశేషాలు
*భూమి లోపల 200 మీటర్లనుంచి నిర్మాణం ప్రారంభమవుతుంది.
*5.7 మిలియన్ అడుగుల స్థలంలో భవనం నిర్మితమవుతుంది.
*ఈ భవంతిలో 200 అంతస్తులుంటాయి.
*మొత్తం 80 వేల టన్నుల ఉక్కును వినియోగిస్తారు.
*ఈ భవనంనుంచి ఎర్రసముద్రాన్ని స్పష్టంగా వీక్షించవచ్చు. 
## మూలాలు


వర్గం:కట్టడాలు
బైట్ కోడ్

పి-కోడ్ (పోర్టెబుల్ కోడ్) గా కూడా వ్యవహరించబడే **బైట్ కోడ్** ఇటు మనిషికి అర్ధంకాని, అటు కంప్యూటర్కూ అర్ధంకాని విధంగా మధ్యస్థంగా ఉండే భాషలో రాయబడి ఉంటుంది. బైట్ కోడ్ ఇంటర్ప్రెటర్ ద్వారా ఇందులో చొప్పించబడిన ఆజ్ఞలను కంప్యూటర్ కు సూచించవచ్చు. కంప్యూటర్ కేవలం 0-1 అంకెలలో ఉన్న విషయాలనే అర్ధం చేసుకోగలదు. కానీ మనిషి రాసే ఏ కోడ్ కూడా నేరుగా 0-1 లుగా మారదు. మధ్యలో ఎన్నో సాఫ్టువేరు ప్రోగ్రాములు మనిషి కోడ్ ద్వారా రాసిన ఆజ్ఞలను సరియయిన పద్ధతిలో మర్చుతూ 0-1 లలోకి వచ్చేలా చేస్తాయి. అలా మధ్యవర్తి ప్రోగ్రాములను తగ్గించి, రెండు సోపానాలలో ఆజ్ఞలు కంప్యూటరుకు చేరేలా చేసేందుకు రూపొందించబడిందే ఈ బైట్ కోడ్. ఇందులో అంకెల సంజ్ఞల రూపంలో వివిధ గణితాంశాలు, స్థిరాంశాలు, చరాంశాలు, చర రాశులు, స్థిర రాశులు, ఇతర ప్రోగ్రాము సంబంధిత దత్తాంశాలు మొదలగునవి ఉంటాయి. అందువలన సోర్స్ కోడ్ ను నేరుగా కంప్యూటరుకి అర్ధమయ్యేట్టు చేసే బదులు బైట్ కోడ్ ను వాడటం మరింత ఉపయోగకరం. 
బైట్ కొడ్ అనగా, సొఫ్ట్ వెర్ ఇంటెర్ ప్రెటర్ చె అమలు చెయుబడుటకు నిర్మించిన ఆధెసాల పటిక్క
బైట్ కోడ్ అనే పదం రెండు పదాల నుండి వస్తుంది - బైట్, కోడ్. బైట్ అంటే కంప్యూటర్ భాషలో ఒక కొలమానం. 0 లేదా 1 ఒక బిట్ అవుతాయి. అలా ఎనిమిది బిట్ ల కలయికతో ఒక అంకెను/అక్షరాన్ని చెప్పవచ్చు. ఉదాహరణకి 0/1 లలో మాత్రమే 2 ను సూచించాల్సి వచ్చినపుడు 10 గా చూపిస్తాము. ఇది ఎలా అంటే కేవలం 1 వేలు ఉన్న మనిషి ఉంటే అతనికి అంకెలు లెక్కపెట్టేందుకు 0 ఇంకా 1 మాత్రమే.

వర్గం:కంప్యూటర్ సంబంధిత వ్యాసాలు
వర్గం:సంఖ్యామానాలు
గాడిపర్తివారిపాలెం

**గాడిపర్తివారిపాలెం** ప్రకాశం జిల్లా చీమకుర్తి మండలానికి చెందిన రెవెన్యూయేతర గ్రామం.

## రవాణా సౌకర్యం
ఈ గ్రామం నుండి మండల కేంద్రమన చీమకుర్తికి నూతనంగా ఆర్.టి.సి.బస్సు సౌకర్యం ఏర్పడినది. 

## విద్యా సౌకర్యాలు
జిల్లా పరిషత్తు ఉన్నత పాఠశాల.
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, ఎస్.సుబ్బరామిరెడ్డి, సర్పంచిగా ఎన్నికైనాడు.

## దర్శనీయ ప్రదేశాలు/దేవాలయాలు
### శీతలాంబ, బొడ్డురాయి
గ్రామములో శీతలాంబ, బొడ్డురాయి ప్రతిష్ఠా వేడుకలను 2017, జూన్-17వతెదీ శనివారం నుండి 19వతేదీ సోమవారం వరకు, వైభవంగా నిర్వహించారు. ఈ సందర్భంగా శుక్రవారంనాడు బొడ్డురాయికి గ్రామోత్సవం నిర్వహించారు. ఉదయం నుండియే గ్రామములో వేదపారాయణం, అగ్నిప్రతిష్ఠ, యాగశాల తదితర కార్యక్రమాలు నిర్వహించారు. 18న గణపతిపూజ, మండలార్చన, 19న ఉదయం 9 - 10 మధ్యన నాభిశిల ప్రతిష్ఠ నిర్వహించారు. అనంతరం భక్తులకు అన్నప్రసాద వితరణ నిర్వహించారు. ఇక్కడ బొడ్డురాయిని ప్రతిష్ఠించి 16 రోజులైన సందర్భంగా, 2017, జూలై-4వతేదీ మంగళవారంనాడు, ప్రత్యేకపూజలు నిర్వహించారు. స్థానిక మహిళలు పొంగళ్ళతో ఆలయానికి చేరుకుని, అమ్మవారికి సమర్పించి మొక్కులు తీర్చుకున్నారు. 

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
పెద్ద అంబడిపూడి

**పెద అంబడిపూడి** బాపట్ల జిల్లా బల్లికురవ మండలానికి చెందిన గ్రామం. 

## గ్రామంలో మౌలిక వసతులు
### బ్యాంకులు
ఆంధ్రా బ్యాంక్:- అంబడిపూడి గ్రామంలో, నూతనంగా ఏర్పాటుచేసిన ఆంధ్రా బ్యాంక్ శాఖను, 2015, నవంబరు-6వ తేదీ శుక్రవారంనాడు, ప్రారంభించారు. 

## గ్రామ పంచాయతీ
2013 జూలైలో అంబడిపూడి గ్రామ పంచాయతీకి జరిగిన ఎన్నికలలో మందలపు లక్ష్మి, 177 ఓట్ల మెజారిటీతో, సర్పంచిగా ఎన్నికైనారు.

## వెలుపలి లింకులు
## మూలాలు
రమ్య (కొన్నూరు)

మహబూబ్ నగర్ జిల్లా కొత్తకోట మండలం కొన్నూరు గ్రామానికి చెందిన **రమ్య** వెయిట్ లిఫ్టింగ్ క్రీడాకారిణి. 72 కిలోల విభాగంలో జాతీయ స్థాయిలో పలు బంగారు పతకాలు సాధించింది. 2013లో మహరాష్ట్రలో, 2014లో అస్సాంలో జరిగిన జాతీయస్థాయి పోటీలలో కూడా పసిడి పతకాలు సాధించింది.

## మూలాలు

వర్గం:తెలంగాణ క్రీడాకారులు
వర్గం:వనపర్తి జిల్లా మహిళా క్రీడాకారులు
కుంబాల్‌గఢ్ కోట

**కుంబల్‌గఢ్ , **రాజస్థాన్ రాష్ట్రంలోని రాజ్‌సమంద్ జిల్లాలో అతి పురాతన ఆరావళి పర్వత శ్రేణుల్లో  నిర్మింపబడిన కోట, ఇక్కడి కోట గోడ చుట్టూ గల ప్రాకారం ప్రపంచ ప్రసిద్ధి చెందిన చైనా మహా కుడ్యము తర్వాత రెండవ అతి పెద్ద గోడగా ఖ్యాతికెక్కింది. కుంభాల్‌గఢ్ కోటతో పాటు, శిల్ప సౌందర్యం ఉట్టిపడే 300 అతి పురాతన హిందూ దేవాలయాలు చుట్టూ ఈ మహాకుఢ్యాన్ని నిర్మించారు. రాణా కుంభ పాలనలో 15వ శతాబ్దంలో రాజమహల్ చుట్టూ 36 కిలో మీటర్ల పరిధి మేర ఈ గోడ నిర్మించారు. శత్రు దుర్భేద్యమైన ఈ మహా కుడ్యాన్ని గ్రేట్‌వాల్ ఆఫ్ ఇండియాగా వర్ణించడంలో అతిశయోక్తి లేదు. వెడల్పాటి గోడలు ఉన్న ఈ గోడ చైనా గోడను తలపిస్తుంది.

ఈ ప్రాకారం వైశాల్యం 15 మీటర్ల పొడవు ఉంటుంది. మొత్తం 13 పర్వత శ్రేణులు, లోయలను కలుపుతూ పాము మెలికలను పోలి ఉంది. మొత్తం 7 మహాద్వారాలు, 7 వసారాలు, బురుజులు, కోట గడీల నిఘా వ్యవస్థ కలిగి ఉంది. సముద్ర మట్టానికి 1100 మీటర్ల ఎత్తులో ఉంది. పటిష్ఠమైన రాతి ఇటుకలతో వూహించని రీతిలో వైవిధ్యమైన ఆకృతుల్లోరూపొందించారు. ఈ కోటను గోడ కింద నుంచి చూస్తే పర్వత శ్రేణిలాకనిపిస్తుంది. కోట మధ్యలో బాదల్ మహల్ ఉంది. అందులో అందమైన గదులు మనోహరమైన రంగులతో గోడలు ఉన్నాయి.

## మూలాలు

## ఆధార గ్రంథాలు
* 

## వెలుపలి లంకెలు
వర్గం:ఆసియా, ఆస్ట్రలేషియా లోని ప్రపంచ వారసత్వ ప్రదేశాలు
వర్గం:భారతదేశ కోటలు
వర్గం:ప్రపంచ పర్యాటక ప్రదేశాలు
వర్గం:రాజస్థాన్ కోటలు
వర్గం:రాజస్థాన్ పర్యాటక ప్రదేశాలు
వర్గం:రాజస్థాన్
వర్గం:కోటలు
గోగినేనివారిపాలెం (ఘంటసాల)

**గోగినేనివారిపాలెం**  కృష్ణా జిల్లా ఘంటసాల మండలానికి చెందిన రెవెన్యూయేతర  గ్రామం.

## సమీప గ్రామాలు
మచిలీపట్నం, రేపల్లె, పెడన, గుడివాడ

## గ్రామానికి రవాణా సౌకర్యాలు
కొడాలి, చల్లపల్లి నుండి రోడ్దురవాణా సౌకర్యం కలదు. రైల్వేస్టేషన్: విజయవాడ 58 కి.మీ

## గ్రామంలో విద్యా సౌకర్యాలు
#జిల్లా పరిషత్తు ఉన్నత పాఠశాల.
#మండల పరిషత్తు ప్రాధమిక పాఠశాల.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో  గుంటుపల్లి సుజాత, సర్పంచిగా ఎన్నికైంది
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## గ్రామ విశేషాలు

గోగినేనివారిపాలెం పేరుతో ప్రకాశం జిల్లా కొండపి మండలం లో ఇంకొక గ్రామం ఉన్నది.

## మూలాలు

## వెలుపలి లింకులు
వర్గం:ఘంటసాల మండల రెవెన్యూయేతర గ్రామాలు
గొర్లమిట్ట

గోర్లమిట్ట భారతదేశంలోని ఆంధ్ర ప్రదేశ్ రాష్ట్రం, ప్రకాశం జిల్లా, సంతనూతల పాడు మండలంలోని ఒక చిన్న గ్రామం/కుగ్రామం. ఇది మట్టిపాడు పంచాయతీ పరిధిలోకి వస్తుంది. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి పశ్చిమాన 20 కిమీ దూరంలో ఉంది. సంతనూతల పాడు నుండి 13 కి.మీ, తెలంగాణ. రాష్ట్ర రాజధాని హైదరాబాద్ నుండి 311 కి.మీ దూరంలో ఉంది.

గొర్లమిట్ట పిన్ కోడ్ 523273,  పోస్టల్ ప్రధాన కార్యాలయం పెరిడెపి.

పొందూరు (2 కి.మీ.), ఎం.వేములపాడు (3 కి.మీ.), చోడవరం (5 కి.మీ.), వెన్నూరు (5 కి.మీ.), గోగినేనివారిపాలెం (5 కి.మీ.) గోర్లమిట్టకు సమీప గ్రామాలు. గోర్లమిట్ట చుట్టూ దక్షిణం వైపు జరుగుమిల్లి మండలం, ఉత్తరం వైపు సంతనూతల పాడు మండలం, తూర్పు వైపు టంగుటూరు మండలం, తూర్పు వైపు ఒంగోలు మండలం ఉన్నాయి.

ఒంగోలు, కందుకూరు, కావలి, చీరాల గొర్లమిట్టకు సమీపంలోని నగరాలు.

## దర్శనీయ ప్రదేశాలు/దేవాలయాలు
శ్రీ మదనగోపాలస్వామివారి ఆలయం:-  ఈ గ్రామంలో నెలకొన్న ఈ ఆలయంలో స్వామివారి వార్షిక వేడుకలు ప్రతి సంవత్సరం వైశాఖ శుద్ధ నవమి రోజున నిర్వహించెదరు. ఈ సందర్భంగా స్వామివారికి ప్రత్యేక పూజలు, కళ్యాణమహోత్సవం, కుంకుమార్చన, అభిషేకాలు నిర్వహించెదరు. కార్యక్రమంలో పలువురు భక్తులు, మహిళలు, గ్రామ ప్రముఖులు పాల్గొనెదరు. అనంతరం అన్నసంతర్పణ కార్యక్రమం నిర్వహించెదరు.  
## మూలాలు

వర్గం:సంతనూతలపాడు మండలంలోని గ్రామాలు
బొట్లపాలెం

**బొట్లపాలెం** ప్రకాశం జిల్లా దర్శి మండలానికి చెందిన రెవెన్యూయేతర గ్రామం.

## దేవాలయాలు
* బొట్లపాలెం గ్రామంలోని మద్విరాట్ పోతులూరి వీరబ్రహ్మేంద్రస్వామివారి ఆలయంలో స్వామివారి ఆరాధనోత్సవాలు, ప్రతి సంవత్సరం, వైశాఖ శుద్ధ దశమి నాడు, అత్యంత భక్తి శ్రద్ధలతో నిర్వహించెదరు.
## మూలాలు

## వెలుపలి లింకులు
యాజ్ఞసేని

యాజ్ఞసేని నవల ప్రముఖ ఒడియా రచయిత్రి, జ్ఞానపీఠ్ పురస్కార గ్రహీత ప్రతిభా రాయ్ రాసిన ఒడియా నవలకు తెలుగు అనువాదం. ఈ నవల మహాభారతంలోని ద్రౌపది జీవితాన్ని, వ్యక్తిత్వాన్ని ఇతివృత్తంగా చేసుకుని సాగుతుంది.
## రచన నేపథ్యం
ప్రముఖ ఒడియా రచయిత్రి, జ్ఞానపీఠ్ పురస్కార గ్రహీత ప్రతిభా రాయ్ ఒడియా భాషలో యాజ్ఞసేని నవలను 1984లో రచించారు. నవలను రచించేందుకు ముఖ్యకారణంగా రచయిత్రి కొన్ని వివరాలను తెలిపారు. రచయిత్రి స్నేహితురాలి చెల్లెలు కృష్ణ భర్త వల్ల వంచితురాలై విడాకులు తీసుకుని రెండో పెళ్ళి చేసుకుందనీ, ఆమెను నిందిస్తూ ఒకరు "పేరే కృష్ణ. రెండో పెళ్ళెందుకు చేసుకోదు. కృష్ణ(ద్రౌపది మరోపేరు) ఐదుగురిని వరించినా కృష్ణునివైపు, కర్ణునివైపు ఆకర్షితురాలైంది" అన్నారనీ ఆమె రాసుకున్నారు. మూల భారతాన్ని గానీ, సరళానువాదాలను గానీ చదవనే చదవకుండా ద్రౌపదినీ, సంస్కృతినీ అవమానించే ఇలాంటి వ్యాఖ్యల వల్ల దుఃఖం కలిగి ఈ నవల రచించానని ఆమె తెలిపారు. జయశ్రీ మోహనరాజ్ తెలుగులోకి యాజ్ఞసేని పేరుతోనే అనువదించారు. ఎమెస్కో బుక్స్ సంస్థ ఈ పుస్తకాన్ని 2008 డిసెంబరులో ప్రచురించారు.

## ఇతివృత్తం
ద్రౌపది దృక్కోణంలోంచి మహాభారతగాథను ఈ నవలలో చిత్రీకరించారు. పలు సందర్భాల్లో ద్రౌపది అనుభవించిన బాధలను, సంతోషాలను, అవమానాలను, సందిగ్ధాలను ఆమె నరేషన్‌లో వివరిస్తూ ఈ నవలకు ఇతివృత్తాన్ని ఏర్పరిచారు రచయిత్రి. వ్యాస భారతాన్ని ఆధారంగా చేసుకుని ఈ నవలను రచించారు. సరళా భారతం(ఒడియా భారతం) ప్రభావం కూడా కొంతవరకూ కనిపించవచ్చని రచయిత్రి పేర్కొన్నారు. ఈ గ్రంథం ద్రౌపది తన జీవితాన్ని గురించి తాను తలచుకోవడంతో ప్రారంభమౌతుంది. ఆపైన తనకూ కృష్ణునికీ ఉన్న ఆత్మికానుబంధాన్ని గురించి, తనకు తన తండ్రి ద్రుపదుడు స్వయంవరం ప్రకటించడంతో మొదలవుతుంది. పాండవులు ఐదుగురిని పెళ్ళిచేసుకోవడంలో ఆమె అనుభవించిన సంఘర్షణ, ఆపైన వారందరినీ కలిపివుంచే బాధ్యతను స్వీకరించి చేసిన ప్రయత్నాలు వంటివి కొనసాగుతాయి. దుర్యోధన దుశ్శాసనాదుల వల్ల తాను అనుభవించిన ఘోరమైన అవమానం, ఆపై అడవులకు వెళ్ళాల్సిరావడం, అజ్ఞాతంలో ఉండాల్సిరావడం వంటివన్నీ కథను సాగిస్తాయి. చివరకు యుద్ధానికి తానే ముఖ్యకారణం కావడం, కొడుకులను కోల్పోయి చివరకు అశ్వత్థామను వదిలివేయడం కూడా కథలో ద్రౌపది వైపు నుంచి వస్తుంది.

## మూలాలు

వర్గం:తెలుగు నవలలు
వర్గం:తెలుగు పుస్తకాలు
వర్గం:అనువాద గ్రంథాలు
వర్గం:2008 పుస్తకాలు